text:
χρόνια,και για αυτο το λόγο θεωρείται πολιτιστικό μνημείο. Επομένως επικοινωνήσαμε με τον Υπουργό Πολιτισμού, αλλά αρνήθηκε να μας δεχτεί, η να επισκεφτεί το βιβλιοπωλείο.Πέρα από αυτό το βιβλιοπωλείο, αλλά τρία είναι κλειστά.
 Ο μόνος που δουλεύει είναι ο χειριστής. Στην απεργία μπήκαν 62 εργαζόμενοι,και 16 συνεχίζουν να δουλεύουν. Κατά τη διάρκεια της απεργίας ελάχιστοι από εμάς βγηκαμε στη σύνταξη, και κάποιοι μεταφέρθηκαν στο "Γραφείο Εργασιας" μιας και είχαν δυο χρόνια μέχρι να βγουν στη σύνταξη. Αυτή τη στιγμή υπάρχουν 54 εργάτες σε απεργία. Κατά τη διάρκεια αυτών των μηνών έχουμε μείνει χωρίς πληρωμές, και η αλληλεγγύη είναι πολύ χαμηλή,και μόνο οι συνάδελφοι από το συνδικάτο 'Ανεξαρτησια' έλαβαν βοήθεια από τους συνάδελφους στο Εθνικό Ράδιο και τηλεόραση. Αυτό ήταν γύρω στα 100 ευρώ ανα άτομο. Τα τηλεφωνα στα βιβλιοπωλεία και τα γραφεία μας είναι εκτός λειτουργίας λόγω των μη πληρωμένων λογαριασμών, και για ένα χρονικό διάστημα μείναμε χωρίς ηλεκτρικό για των ίδιο λόγο. Όλες οι χρεώσεις των τηλεφώνων, αφισοκολλήσεις κτλ είναι αφημένα στους δυο μας, συνδικαλιστές ηγέτες τις "PE Prosveta’’, και πρεπει να πληρωσουμε από τον προϋπολογισμό του νοικοκυριού του σπιτιού μας. Οι απεργοί τρώνε κουλούρια (bagles), και προσπαθούν να πάρουν μέσα μεταφοράς χωρίς να πληρώσουν εισιτήριο, γιατί δεν μπορούν να το πληρώσουν, για να φτάσουν στο χώρο εργασίας τους. Πολλοί υπάλληλοι είναι άρρωστοι λόγο της ηλικίας τους, και δεν μπορούν να αγοράσουν φάρμακα.
 Η κατάσταση είναι εξαιρετικά δύσκολη. Καταλαβαίνουμε πως ο σκοπός όλων αυτών των ταπεινώσεων είναι να να μας εξαντλήσουν, και να μας κάνουν να ληξουμε την απεργία. Μετά από όλο αυτό το καιρό σε απεργία δεν έχουμε κανένα σκοπό να υποχωρήσουμε και θα συνεχίσουμε να παλέψουμε μέχρι οι απαιτήσεις μας να εκπληρωθούν, γιατί είμαστε σίγουροι ότι δεν υπάρχει μέλλον για την επιχείρηση μας, ούτε τελικά για εμάς, αν είμαστε αφημένοι στα χέρια τέτοιων ιδιοκτητων. Mirjana Nadin
 Principal confidant of the ’’Independance’’ Union for PE ’’Prosveta’’
 Contact: 064/2955990
 Ljubica Stjepanovic Muhic
 Independant Sidycate Union of Serbia, leader for PE ’’Prosveta’’
 Contact: 064/3741915; email: tjoffy@nadlanu.com
 Απεργιακες απαιτησεις
 1) Να πληρωθουν οι εργαζομενοι.
 2) Υπακοη στο 'Κοινωνικο προγραμμα'
 Δευτέρα, 12 Ιουλίου 2010 Νίκος Γουρλάς: Οι εργαζόμενοι θα προστατευτούν από το κίνημα
 . Δευτέρα, 12 Ιουλίου 2010 Νίκος Γουρλάς: Οι εργαζόμενοι θα προστατευτούν από το κίνημα Για τις νέες συνδικαλιστικές διώξεις που αντιμετωπίζει από την εργοδοσία, εξαιτίας της αγωνιστικής και ταξικής στάσης του συνδικάτου στο οποίο ανήκει, μιλά ο Νίκος Γουρλάς στο Πριν. Παράλληλα, χαρακτηρίζει το Συντονισμό των Πρωτοβάθμιων Σωματείων «διακριτό και ορατό κομμάτι του ταξικού εργατικού κινήματος».
 ΣΥΝΕΝΤΕΥΞΗ ΣΤΟΝ ΓΙΩΡΓΟ ΛΑΟΥΤΑΡΗ
 – Τι συνέβη και μεθοδεύεται η απόλυσή σου;
 – Ένα πρωί βρήκα το γραφείο μου κλειστό. Μου είπαν φεύγεις από εκεί και θα πας τρία χιλιόμετρα μακριά. Με βγάζουν δηλαδή από εκεί όπου βρίσκονται οι εργαζόμενοι και με πηγαίνουν στα κεντρικά της εταιρείας για να μη μπορώ να κουνιέμαι. Εγώ αρνήθηκα, γιατί με είχαν μετακινήσει ξανά πριν έξι μήνες με αστείες δικαιολογίες. Είχαμε φέρει την Επιθεώρηση Υγιεινής και Ασφάλειας και τους είχε επιβάλει να έχουν οι πωλήτριες σκαμπό ανατομικά, που τα είχαν αφαιρέσει, και παράλληλα τους υπέδειξε ότι πρέπει να


text:
υπάρχει χώρος για τα ρούχα μας, ένας χώρος ανάπαυσης και ερμαρίων, όπως είναι υποχρεωμένες όλες οι εταιρείες που απασχολούν πάνω από 30 άτομα. Τότε η εργοδοσία είπε «θα φύγεις Γουρλά από το γραφείο σου και θα κάνουμε εκεί τα ερμάρια». Έφυγα από το παλιό μου γραφείο και πήγα 800 μέτρα μακριά. Ήταν φανερός ο εκδικητικός χαρακτήρας της ενέργειας αυτής. Τώρα θέλουν να με πάνε ακόμη μακρύτερα. Η εργοδοσία προχώρησε ακόμη στη στέρηση του μισθού μου. Όταν μου είπαν να μετακινηθώ, εγώ αρνήθηκα. Είπα ότι έχω γραφείο και ότι θα πηγαίνω εκεί. Ο εργαζόμενος δεν είναι αντικείμενο να τον πηγαίνουμε όπου θέλουμε! Όπως διαπίστωσε και η Επιθεώρηση Εργασίας, είναι μια ολοφάνερη δυσμενής μεταβολή, η οποία γίνεται για συνδικαλιστικούς λόγους. Αυτή την εντολή αρνήθηκα να την εφαρμόσω και χωρίς αιτιολογία δεν μου κατέβαλαν το μισθό, με τσαμπουκά. Αυτή τη στιγμή λοιπόν μεθοδεύεται η απόλυσή μου, με το σκεπτικό της άρνησης παροχής εργασίας.
 – Τι πιστεύεις ότι θορύβησε την εργοδοσία;
 – Κατ’ αρχήν, μετά την ίδρυση του επιχειρησιακού σωματείου στην οποία πρωτοστάτησα, υπήρξε μια σοβαρότατη επίθεση και στο πρόσωπό μου αλλά και σε όλα τα μέλη του Διοικητικού Συμβουλίου. Τρία μέλη του αναγκάστηκαν να παραιτηθούν από τη δουλειά, μετά από μια συστηματική επίθεση. Υπάρχει μια διαμάχη εδώ και καιρό που δείχνει ότι η εργοδοσία με τίποτα δεν μπορεί να δεχτεί οποιαδήποτε μορφή συνδικαλιστικής οργάνωσης στο χώρο της. Είχαν βέβαια προηγηθεί όλες ανεξαιρέτως οι απεργίες στις οποίες συμμετείχαμε σαν συνδικάτο. Πέρα από αυτά, κάναμε τρεις παρεμβάσεις που είχαν σημαντικό αντίκτυπο: Στη νέα Ολυμπιακή του Βγενόπουλου, δεν δίνονταν υπερωρίες, Κυριακές και αργίες. Το συνδικάτο έκανε παρέμβαση στην Επιθεώρηση Εργασίας και τους ανάγκασαν να τα δώσουν όλα. Επίσης, κάναμε παρέμβαση σε εταιρεία καθαρισμού που έκανε το ίδιο κόλπο με την εταιρεία της Κούνεβα, δηλαδή απασχολούσε τους εργαζόμενους μισή ώρα λιγότερο για να μη δίνει βαρέα και ανθυγιεινά. Ακόμα, κάναμε καταγγελίες για το κόλπο των εταιρειών σεκιούριτι, που απολύουν τον εργαζόμενο εικονικά μετά από τρία χρόνια εργασίας και τον επαναπροσλαμβάνουν για να μην έχει ποτέ δικαιώματα και να παραμένει ο μισθός του στα 600 ευρώ. Είμαστε ένα συνδικάτο με συνολική αναφορά στο αεροδρόμιο, που έχει ιστορία μηνών, μόλις από τον Σεπτέμβριο του 2009. Ακόμα είμαστε με προσωρινή διοίκηση για λόγο που δεν νομίζω ότι είναι τυχαίος. Το δικαστήριο για τη σύσταση του συνδικάτου μας το Γενάρη του 2010 δεν απέρριψε μεν το καταστατικό μας αλλά ανέπεμψε το άρθρο εκείνο που έδινε τη δυνατότητα να γίνουν μέλη εργαζόμενοι με μπλοκάκι, τετραωρίτες κ.λπ. Αυτή είναι όλη η ουσία του συνδικάτου και μας ζητήθηκε να το επανεξετάσουμε. – Το φάσμα της απόλυσης αντιμετωπίζουν χιλιάδες εργαζόμενοι σήμερα. Από τη στιγμή που ένας εκλεγμένος συνδικαλιστής απειλείται, οι εργαζόμενοι πώς θα προστατευθούν;
 – Οι εργαζόμενοι θα προστατευθούν από το κίνημα. Τι να το κάνω αν εγώ δικαιωθώ από τα δικαστήρια σε τρία χρόνια και μου δώσουν και τις νόμιμες αποζημιώσεις; Θα έχουν πετύχει το σκοπό τους, που δεν είναι άλλος από το να φύγω από το αεροδρόμιο. Το 95% της υπόθεσης των απολύσεων περνάει στα χέρια του κινήματος, των αγωνιστών. Έχουμε σοβαρές κατακτήσεις

type: other


text:
τελευταία, από την ανάκληση της απόλυσης Παλαιστίδη, τώρα με τις απολύσεις στο Σύγχρονο, παλιότερα την απόλυση του προέδρου του ΣΕΦΚ που την ανατρέψαμε. Ελπίζω ότι και η δική μου υπόθεση μεθόδευσης της απόλυσης θα ανατραπεί από το ίδιο το κίνημα. Η εργοδοσία συνολικά πιστεύω ότι βρίσκει το κατάλληλο κλίμα για να περάσει την επίθεση. Αξιοποιούν δηλαδή όλες τις μορφές και τα μέσα, αλλά και το κλίμα. Λένε «τι θες εσύ και φωνάζεις για δικαιώματα, διεκδικήσεις μισθών, δεν βλέπεις την κατάσταση;». – Μπορούν όμως τα μέτρα να ανατραπούν;
 – Αυτό θα εξαρτηθεί από τους συσχετισμούς. Έχει μεγάλη σημασία η μάχη για τις συμβάσεις που πρέπει να δώσουν τα σωματεία και τα συνδικάτα. Εμείς επί δύο χρόνια σπάσαμε τη σύμβαση της ΓΣΕΕ και υπογράφαμε παραπάνω μαζί με θεσμικά ζητήματα. Υπάρχει η δυνατότητα, αρκεί οι εργαζόμενοι να είναι συσπειρωμένοι γύρω από τα σωματεία τους και να έχουν μια προοπτική. Και τα συνδικάτα βέβαια να είναι σε χέρια ταξικά.
 – Πώς κρίνεις τη διαπραγμάτευση της εθνικής συλλογικής σύμβασης από τη ΓΣΕΕ με τους εργοδότες;
 – Δυο γάιδαροι μαλώνανε σε ξένο αχυρώνα. Και οι δύο είναι ξένοι προς τα πραγματικά συμφέροντα, τις διεκδικήσεις των εργαζομένων, τις πραγματικές τους ανάγκες. Ας πούμε ότι υπογράφουν σύμβαση με 1% ή και 0% αυξήσεις. Ακόμη και αυτό το αίσχος, ποιος εγγυάται ότι θα τηρηθεί; Κάτω στους εργαζόμενους και τις εταιρείες του ιδιωτικού τομέα τα πράγματα είναι μαύρα και άραχνα. Η εργοδοσία έχει ξεσαλώσει. Από την άλλη μεριά, η εικόνα ενός προέδρου της μεγαλύτερης υποτίθεται συνδικαλιστικής οργάνωσης στη χώρα, ο οποίος κάθεται και διαπραγματεύεται ψίχουλα στο όνομα μιας θεσμικής κατοχύρωσης των συμβάσεων, δεν δικαιολογείται. Πάει σαν δαρμένος σκύλος, αντί να βγει μαχητικά και να κηρύξει πολιτική απεργία. Να σταματήσει τις τουφεκιές στον αέρα με τις 24ωρες απεργίες και να προχωρήσει σε ένα αγώνα διαρκείας για να επιβάλει όχι το 1%, αλλά περισσότερα από τα κόκαλα που μας πετάνε λες και είμαστε ζητιάνοι.
 ΠΟΛΙΤΙΚΗ ΑΠΑΝΤΗΣΗ ΣΤΗΝ ΚΡΙΣΗ
 Να δοκιμάσουμε πενθήμερη απεργία, πέρα από τις 24ωρες - τουφεκιές στον αέρα – Όλοι οι εργαζόμενοι συμφωνούν ότι τα μέτρα δεν πρέπει να περάσουν, από την άλλη όμως υπάρχει ακόμη ένα φράγμα στην αγωνιστική συμμετοχή. Πώς θα λυθεί αυτή η αντίφαση;
 – Για να μπορέσει ο κόσμος να πιστέψει και να αγωνιστεί πρέπει να δει πολιτική προοπτική και να είναι αξιόπιστος αυτός ο οποίος καλεί σε αγώνα. Δεν έχουν καμιά εμπιστοσύνη στις ηγεσίες οι εργαζόμενοι. Έχει σημασία πώς οι ίδιοι οι συνδικαλιστές πρέπει να πηγαίνουν στους χώρους εργασίας. Ο κόσμος έχει μάθει με αυτό τον κομματικό - παραταξιακό συνδικαλισμό να λειτουργεί με τη λογική της ανάθεσης. – Το ζήτημα αναξιοπιστίας που ανέφερες δεν αγγίζει και την Αριστερά;
 – Βεβαίως. Ο κόσμος κατά κύριο λόγο αναζητά, έστω θολά, ανατρεπτική πολιτική απάντηση. Χωρίς αξιόπιστη προγραμματική πρόταση της Αριστεράς δεν μπορείς να εμπνεύσεις τους ανθρώπους, ειδικά τους αγωνιστές σε μια μακροχρόνια περίοδο σύγκρουσης, που θα έχει κόστος. Η κοινωνική Αριστερά, όχι η πολιτική, ξεπερνά το 20%. Αυτό σημαίνει ότι ένα μεγάλο κομμάτι της βρίσκεται και στη βάση του ΠΑΣΟΚ που οργίζεται. Πρέπει εδώ να βρούμε εκείνες τις


text:
μορφές που να ενώνουν σε μια προοπτική ανατροπής ένα κόσμο που έχει σαν αναφορά τα απελευθερωτικά οράματα της Αριστεράς και να σπάσουμε την άποψη που λέει ότι «αυτοί διασπώνται σαν τις αμοιβάδες». Οι απόπειρες που γίνονται, τόσο με την Πρωτοβουλία Οικονομολόγων, όσο και η τελευταία με το Αριστερό Βήμα Διαλόγου και Κοινής Δράσης, παρά τις αντιφάσεις τους, είναι ενθαρρυντικές.
 – Το σωματείο σου πρωτοστάτησε στη δημιουργία του Συντονισμού Πρωτοβάθμιων Σωματείων. Ποιος είναι ο απολογισμός δράσης μέχρι στιγμής του Συντονισμού; – Ο Συντονισμός είναι η πιο μακρόχρονη συσπείρωση πρωτοβάθμιων σωματείων που έγινε όλο αυτό το διάστημα. Σε πάνω από 15 πόλεις υπάρχουν τοπικοί Συντονισμοί Πρωτοβάθμιων Σωματείων. Τα σωματεία αυτά συσπειρώνονται πάνω σε τρεις άξονες: Πρώτο, σε μια λογική αντιπαράθεσης, νίκης και διεκδικήσεων ενάντια σε κυβέρνηση, ΔΝΤ και ΕΕ. Δεύτερο, εκφράζουν την ανάγκη υπέρβασης της καθήλωσης που πρεσβεύει η συνδικαλιστική γραφειοκρατία για ένα πιο μαχητικό, και πιο ταξικό κίνημα ανατροπής, περιφρουρημένο από το κράτος αλλά και την τυφλή βία. Τέτοια κατεύθυνση δεν μπορεί να εκφράσει η περιχαράκωση του ΠΑΜΕ. Τρίτο, ενώνει μέσα από τις διαφορές και την πολυμορφία πλειοψηφίες σωματείων και επιχειρεί να συμμετέχουν και οι αυθεντικές μειοψηφίες, μαζικές επιτροπές αγώνα εργαζόμενων, όπως οι συμβασιούχοι της ΕΡΤ. Πρόκειται πλέον για ένα διακριτό και ορατό κομμάτι του ταξικού εργατικού κινήματος. Πρέπει, ωστόσο, να ξεπεράσει τη λογική της ανάθεσης και να αντιμετωπίσει μικρο-κομματικές λογικές. – Ο Συντονισμός επιδιώκει να απαντήσει στο ζήτημα της αξιοπιστίας των συνδικαλιστικών ηγεσιών. Στο ζήτημα της προοπτικής πώς απαντά;
 – Υπάρχει φως στο τούνελ. Μπορούμε να νικήσουμε. Από Σεπτέμβρη πρέπει να δυναμώσει ο Συντονισμός αλλά και μεγάλες ομοσπονδίες με αγωνιστική παράδοση να καλέσουν σε ένα μεγάλο, παλλαϊκό πολιτικό μέτωπο που θα ξεκινήσει ένα δεύτερο γύρο αγώνων, πιο έντονων, αποφασιστικών και μακροχρόνιων. Με εναλλασσόμενες μορφές αγώνα για να μπορέσει να δημιουργήσει ρήγμα στην κυβέρνηση, με αίτημα πια να πέσει η κυβέρνηση. Μαζική ανυπακοή, να προτείνουμε να μην ξεκινήσουν τα σχολεία, να κηρυχθούν μαχητικές απεργίες, όχι οι 24ωρες τουφεκιές στον αέρα. Να δούμε 48ωρες επαναλαμβανόμενες, να δοκιμάσουμε μια φορά πενθήμερη απεργία, να δούμε τότε τι θα γίνει. ΠΗΓΗ: http://www.prin.gr/2010/07/blog-post_387.html
 αλληλεγγύης με την Paqui Cuesta (απολυμενη συντροφισα της CGT)
 Συντροφοι μας απο την CGT μας στείλανε αυτό το κείμενο αλληλεγγύης με την Paqui Cuesta (συντρόφισσς της CGT που απολύθηκε τον προηγούμενο Ιούνιο από την Ford) και ζητάνε να το υπογράψουμε και να το διαδώσουμε!!! *ΑΛΛΗΛΕΓΓΥΗ ΜΕ ΤΗΝ **PAQUI CUESTA* * * *Γυναίκα, εργαζόμενη, συνδικαλίστρια της **CGT** **απολυμένη από την πολυεθνική εταιρεία **Ford*** * * *Όσοι υπογράφουμε αυτό το κείμενο δηλώνουμε την καταδίκη και την ανησυχία μας για την πρόσφατη απόλυση της **Paqui** **Cuesta**, τη γενική γραμματέα του συνδικαλιστικού τμήματος της Γενικής Συνομοσπονδίας της Εργασίας (**CGT* *) στην **Ford** Ισπανίας (Α**lmussafes**, Βαλένθια).* * * Θεωρούμε πως η ξαφνική απόλυση της Paqui, που η εταιρεία δικαιολογεί σαν «πειθαρχική απόλυση διότι δεν υπάκουσε τις εντολές ενός ανώτερου και έβαλε σε κίνδυνο την ασφάλεια των εργαζομένων», είναι *ένα γιγαντιαίο βήμα στην αυξανόμενη περικοπή δικαιωμάτων και ελευθεριών που ο καπιταλισμός πράττει με πρόσχημα την κρίση, μία κρίση που τους εξυπηρετεί.* * * Αυτή η απόλυση, ενάντια στην οποία


text:
*κάναμε προσφυγή* στα δικαστήρια σαν *μία ξεκάθαρη περίπτωση συνδικαλιστικής δίωξης και παραβίασης της συνδικαλιστικής ελευθερίας*, είναι το αποκορύφωμα των πιέσεων, των αδικαιολόγητων κυρώσεων, των αυθαίρετων αλλαγών πόστου, των λαθών στα μισθοδοτικά δελτία και της δίωξης που ξεκίνησαν όταν η συντρόφισσα αποφάσισε πριν 3 χρόνια να είναι πρώτη υποψήφια της CGT στο συνδικαλιστικό της τμήμα στην Ford Ισπανία. Η Paqui είναι μία δυναμική και ακούραστη γυναίκα αγωνίστρια και η αξιοπρέπειά της και ο αγώνας της έχουν γίνει ανυπόφορα για την πολυεθνική. Η εργασιακή πολιτική της εταιρείας έχει σαν σκοπό να υπονομεύσει τα δικαιώματα των εργαζομένων για να τους ξεζουμίσει κι άλλο. Με την απόλυση της Paquiθέλουν να πετύχουν δύο πράγματα: να βγάλουν από τη μέση μία τίμια, άρα επικίνδυνη για τα συμφέροντά τους, αγωνίστρια και *να ΕΚΦΟΒΙΣΟΥΝ τους υπόλοιπους εργαζόμενους και έτσι να τους φιμώσουν και να επιβάλουν την δικτατορία τους χωρίς αντιστάσεις.* Αρκεί να θυμηθούμε ότι η CGT, που έχει ένα 15% αντιπροσωπευτικότητας στην Ford Ισπανίας, συγκεντρώνει το 100% των κυρώσεων και ποινών. Τυχαίο; Πιστεύουμε πως όχι, όπως επίσης πιστεύουμε πως δεν είναι τυχαίο ότι τώρα η Ford θέλει να κάνει αυτά που τόσα χρόνια τώρα δεν τολμούσε να κάνει: αφόρητοι ρυθμοί εργασίας, επιλεκτικές απολύσεις, συνεχείς παραβιάσεις της εργασιακής νομοθεσίας κτλ. Καταδικάζουμε τη σιωπή, τη λογοκρισία και την ατιμωρησία και σηκώνουμε τη σημαία της αλληλεγγύης και του αγώνα ενάντια στην αδικία.
 ΟΙ ΑΠΟΛΥΣΕΙΣ ΕΙΝΑΙ ΤΟ ΟΠΛΟ ΤΟΥΣ Η ΑΛΛΗΛΕΓΓΥΗ ΕΙΝΑΙ ΤΟ ΔΙΚΟ ΜΑΣ
 Το τελευταίο διάστημα πληθαίνουν οι επιθέσεις της εργοδοσίας σε εργαζόμενους και συνδικαλιστές που αντιστέκονται στην εργοδοτική αυθαιρεσία. Στόχος τους είναι να πνίξουν κάθε φωνή αντίστασης, να εμποδίσουν με όλους τους τρόπους την προσπάθεια συνδικαλιστικής οργάνωσης των εργαζομένων. Τέτοια περίπτωση είναι και η περίπτωση του συναδέλφου Νίκου Γουρλά, προσωρινού προέδρου του Συνδικάτου Εργαζομένων Εταιρειών Διεθνούς Αερολιμένα Αθηνών (ΣΕΕ-ΔΑΑ), αλλά και δεκάδες άλλες, όπως η απόλυση της συναδέλφου Χαρά Χατζή από τις εκδόσεις Π. ΚΥΡΙΑΚΙΔΗ, όπως οι απολύσεις τριών καθηγητών στα φροντιστήρια «Σύγχρονο», όπως η απόλυση του συνδικαλιστή Νίκου Κουσουλάκη από το Συνεταιρισμό Ψυκτικών (ΣΕΨΕ). Οι με συστηματικό τρόπο οργανωμένες μεθοδεύσεις της διεύθυνσης, στην εταιρία Καταστήματα Τύπου στο Αεροδρόμιο «Papasotiriou Presspoint», για απόλυση του συναδέλφου Ν. Γουρλά είναι χαρακτηριστικό παράδειγμα εργοδοτικής αυθαιρεσίας και τρομοκρατίας. Η εργοδοσία, αφού επιχείρησε με διάφορους τρόπους στο παρελθόν να απαλλαγεί από το συνάδελφο και αφού εισέπραξε τη δυναμική της έμπρακτης συμπαράστασης και αλληλεγγύης του εργατικού κινήματος, που ανέτρεψε τα σχέδια της, επιχειρεί και πάλι με άλλους τρόπους να προχωρήσει στην απόλυσή του. Αυτή τη φορά του αφαίρεσε με προσχηματικούς λόγους το εργασιακό του αντικείμενο. Ενώ παράνομα και καταχρηστικά σφράγισε το γραφείο που εργάζονταν, δίνοντάς του εντολή να μετακινηθεί τρία χιλιόμετρα μακριά από το χώρο του αεροδρόμιου στα κεντρικά της γραφεία, αγνοώντας τις συστάσεις της Επιθεώρησης Εργασίας. Ο συνάδελφος αρνήθηκε φυσικά αυτή την παράνομη και εκδικητική βλαπτική μεταβολή και δεν υπάκουσε στις εντολές της εργοδοσίας. Όλο αυτό το διάστημα η διεύθυνση της εταιρίας του στέλνει απειλητικά εξώδικα, όπου τον κατηγορεί για «αντισυμβατική συμπεριφορά» και «άρνηση εκτέλεσης εργασίας», ενώ του περικόπηκε παράνομα το σύνολο σχεδόν του μισθού του. Αυτά και πολλά άλλα είναι η νέα τακτική


text:
της εργοδοσίας που αποβλέπει στην απόλυση του συναδέλφου. Η αυθαιρεσία και η αλαζονική συμπεριφορά της συγκεκριμένης εργοδοσίας έφτασε στο σημείο να απορρίψει αίτημα συνδικαλιστικών φορέων (σωματείων, Εργατικού Κέντρου Αθήνας, Ομοσπονδίας Ιδιωτικών Υπαλλήλων Ελλάδας) για συνάντηση, που θα είχε σα στόχο την εξεύρεση κάποιας λύσης. Η εργοδοσία καταπατά ακόμη και τις θεσμοθετημένες από την εργατική νομοθεσία τριμερείς συναντήσεις, που συνηθίζονται στις εργασιακές διαφορές
 ΤΟ ΙΔΙΟ ΜΑΧΗΤΙΚΑ ΚΑΙ ΑΓΩΝΙΣΤΙΚΑ ΘΑ ΑΠΑΝΤΗΘΕΙ Η ΠΡΟΚΛΗΤΙΚΗ ΣΤΑΣΗ ΤΗΣ ΕΡΓΟΔΟΣΙΑΣ ΤΗΣ ΕΤΑΙΡΙΑΣ «ΠΑΠΑΣΩΤΗΡΙΟΥ» ΣΤΟ ΑΕΡΟΔΡΟΜΙΟ. ΑΚΟΜΗ ΜΙΑ ΦΟΡΑ ΘΑ ΑΠΟΔΕΙΞΟΥΜΕ ΠΩΣ, ΟΤΑΝ ΧΤΥΠΑΝΕ ΕΝΑΝ ΑΠΟ ΕΜΑΣ, ΘΑ ΜΑΣ ΒΡΙΣΚΟΥΝ ΟΛΟΥΣ ΑΠΕΝΑΝΤΙ ΤΟΥΣ.
 ΣΥΓΚΕΝΤΡΩΣΗ έξω από το κεντρικό ΒΙΒΛΙΟΠΩΛΕΙΟ «ΠΑΠΑΣΩΤΗΡΙΟΥ» (Πανεπιστημίου 37), ΤΡΙΤΗ 20/7 7μ.μ. ΣΥΝΔΙΚΑΤΟ ΕΡΓΑΖΟΜΕΝΩΝ ΕΤΑΙΡΕΙΩΝ ΔΙΕΘΝΟΥΣ ΑΕΡΟΛΙΜΕΝΑ ΑΘΗΝΩΝ (ΣΕΕ-ΔΑΑ)
 ΓΕΝΙΚΟ BLACK OUT ΣΤΗΝ ΑΝΤΕΡΓΑΤΙΚΗ ΚΑΤΑΙΓΙΔΑ!ΟΧΙ ΣΤΗΝ ΠΡΟΔΟΤΙΚΗ ΣΥΜΒΑΣΗ ΓΣΕΕ – ΣΕΒ! Ο ΑΓΩΝΑΣ ΣΤΑ ΧΕΡΙΑ ΤΩΝ ΣΩΜΑΤΕΙΩΝ!!
 Η κατάπτυστη υπογραφή «συλλογικής» σύμβασης εργασίας από την πλειοψηφία της ΓΣΕΕ θα μείνει στην ιστορία του εργατικού κινήματος της χώρας ως μία από τις πιο μαύρες σελίδες προδοσίας των αγώνων. Σε μια περίοδο που η κυβέρνηση του ΠΑΣΟΚ, με τη στήριξη του ΛΑΟΣ και την ουσιαστική συναίνεση της ΝΔ προχωρά σε ένα διαρκές αντεργατικό πραξικόπημα, ο υποταγμένος κυβερνητικός συνδικαλισμός μετατρέπεται σε παράρτημα του ΔΝΤ, της ΕΕ και του ΣΕΒ. Σε μια εποχή που η λαϊκή οργή ξεχειλίζει και οι αγώνες γενικεύονται ενάντια στον κοινωνικό πόλεμο των αγορών και των τραπεζιτών, η ΓΣΕΕ ψηφίζει «εργασιακή ειρήνη».
 *ΣΥΝΑΝΤΗΣΗ ΣΥΝΤΟΝΙΣΜΟΥ ΠΡΩΤΟΒΑΘΜΙΩΝ ΣΩΜΑΤΕΙΩΝ ΔΕΥΤΕΡΑ 7 ΜΜ ΣΤΟ ΣΩΜΑΤΕΙΟ ΜΙΣΘΩΤΩΝ ΤΕΧΝΙΚΩΝ ΠΛΑΤΕΙΑ ΚΑΡΙΤΣΗ ΘΕΜΑΤΑ ΠΟΥ ΘΑ ΣΥΖΗΤΗΘΟΥΝ Συμβάσεις-στάση ΓΣΕΕ
 Απολύσεις Ιδιωτικοποιήσεις (τράπεζες, υγεία,συγκοινωνίες) Πρώτες σκέψεις για ΔΕΘ. ΣΑΣ ΕΠΙΣΥΝΑΠΤΩ ΤΗΝ ΤΕΛΙΚΗ ΑΝΑΚΟΙΝΩΣΗ ΤΟΥ ΣΥΝΤΟΝΙΣΜΟΥ ΟΠΩΣ ΔΙΑΜΟΡΦΩΘΗΚΕ ΜΕΤΑ ΑΠΟ ΠΑΡΑΤΗΡΗΣΕΙΣ
 *Συναυλία αλληλεγγύης στους εργαζόμενους του Banquet
 Συναυλία Αλληλεγγύης και Οικονομικής Ενίσχυσης και αλληλεγγύης στους εργαζόμενους του Banquet ,προκειται να πραγματοποιηθει αυριο Πέμπτη 15 Ιουλίου στην Καμάρα. στις 8 το βραδυ.
 Συμμετέχουν: Bad Movies, No Sin, Renovatio
 *Επαναλειτουργει το εστιατόριο Barθelonika
 Οι εργαζόμενοι του Barθelonika και η επιτροπή αλληλεγγύης ανακοινώνουν ότι η διαχείριση του
 καταστήματος από τους εργαζόμενους συνεχίζεται κανονικά και πως το εστιατόριο είναι ανοιχτό καθημερινά μετά τις 17:00 το απόγευμα.
 ΒΑΣΙΛΗΣ ΚΑΡΑΜΗΤΡΟΣ: ΠΡΟΣΩΡΙΝΗ ΔΟΥΛΕΙΑ – ΠΡΟΣΩΡΙΝΗ ΖΩΗ
 Ο άδικος χαμός σε δυστύχημα, του Βασίλη Καραμήτρου, που δούλευε ντελίβερι την Τρίτη 13 Ιούλη, στο κέντρο του Βόλου, μας συγκλόνισε όλους.
 Τρέχοντας για το μεροκάματο ο Βασίλης δεν υπολόγισε ότι ο θάνατος τον παραμόνευε στο κέντρο της πόλης, και πλήρωσε με την ζωή του μια προσωρινή δουλειά, ίδια με αυτή που κάνουν εκατοντάδες νέοι άνθρωποι για να πάρουν ένα γλίσχρο μεροκάματο, τις περισσότερες φορές ανασφάλιστοι.
 Το «ατύχημα» του Βασίλη Καραμήτρου οι αρχές θα το αποδώσουν σε διάφορες αιτίες που πιθανά να έχουν βάση , έλλειψη κράνους, παραβίαση κόκκινου σηματοδότη κ.α.
 Ποτέ όμως δεν θα ασχοληθούν με τις πραγματικές αιτίες που προκαλούν τέτοια «ατυχήματα», την αφόρητη πίεση στη δουλειά για να βγει ένα μεροκάματο που να μπορεί να καλύψει κάποιες προσωπικές ή οικογενειακές ανάγκες και ποτέ δεν φτάνει.
 Την εποχή της απαξίωσης της ζωής και των καταχτήσεων των εργαζόμενων, την εποχή της επίθεσης σε κάθε δικαίωμα από κυβέρνηση – κεφάλαιο – ΔΝΤ –ΕΕ, οι εργαζόμενοι


text:
δεν έχουν άλλο δρόμο από αυτόν της οργάνωσης και του αγώνα.
 Κανένας μόνος και σκυφτός.
 Δεν πρέπει να αφήσουμε να πάει άδικα ο χαμός του Βασίλη Καραμήτρου, να υπερασπιστούμε τις ζωές και τα δικαιώματα όλων των εργαζόμενων που δουλεύουν με μηχανάκια. Να στηρίξουμε τον κόσμο αυτόν να πάρει την υπόθεση στα χέρια του, να οργανωθεί , να διεκδικήσει τα δικαιώματά του αντιστεκόμενος στους εκβιασμούς της εργοδοσίας και στην «ευκολία» μιας προσωρινής δουλειάς που για πολλούς μπορεί να κρατήσει για μια ζωή.
 Η Πρωτοβουλία Αλληλεγγύης Εργαζόμενων και Ανέργων καλεί σε συζήτηση την Πέμπτη 15 Ιούλη 8,30μμ στο Χώρο Κινημάτων- Στέκι Μεταναστών ( Ιωλκού 33, 1ος όροφος) για να αποφασιστούν δράσεις και για την οργάνωση στο χώρο των ντελιβερι – κουριερ.
 Και πάλι στην Επιθ.Εργασίας για την απόλυση της συναδέλφου από τις εκδόσεις «Π. Κυριακίδη»
 Νέα τριμερής συνάντηση για την απόλυση της συναδέλφου από τις εκδόσεις «Π. Κυριακίδη»
 στην Επιθεώρηση Εργασίας (Σουρμελή 2 και Αχαρνών, πλατεία Βάθης), Τετάρτη 14 Ιουλίου, 9.30 π.μ.Να είμαστε όλοι εκεί για να υποστηρίξουμε τη συνάδελφο Χαρά Χατζή.
 Την Τρίτη 6/7 πραγματοποιήθηκε στην επιθεώρηση εργασίας στη Σουρμελή 2 τριμερής συνάντηση για την καταγγελία της απόλυσης της συναδέλφου Χαράς Χατζή από τις εκδόσεις «Π. Κυριακίδη».
 Η απόλυση της συναδέλφου είναι παράνομη και καταχρηστική. Η Χαρά Χατζή απολύθηκε στις 31 Μαΐου 2010 από τη συγκεκριμένη εταιρία εξαιτίας «κάποιων διαφωνιών που είχε στο παρελθόν με την υπεύθυνη του τμήματος», όπως της είπαν. Ο πραγματικός όμως λόγος ήταν η άρνησή της να υπογράψει μια νέα σύμβαση με ημερομηνία 19 Μαΐου 2010 σε άλλη εταιρία του ίδιου ομίλου χωρίς όμως να υπάρχει κάποιος όρος που να κατοχυρώνει τα δικαιώματά της από την προηγούμενη σύμβαση εργασίας.
 Από την πλευρά της εργοδοσίας παραβρέθηκε η νομική τους σύμβουλος και στο πλευρό της εργαζόμενης ήταν εκτός από τη δικηγόρο της, τόσο ο Σύλλογος Υπαλλήλων Βιβλίου- Χάρτου Αττικής, όσο και εκπρόσωποι πρωτοβάθμιων επιχειρησιακών και κλαδικών σωματείων, εργατικές συλλογικότητες, και εκπρόσωπος της Ομοσπονδίας Ιδιωτικών Υπαλλήλων Ελλάδας.
 Η εργοδοσία θέλοντας ενδεχομένως να απαξιώσει τη διαδικασία, προσπάθησε μέσω της νομικής τους συμβούλου (που δεν γνώριζε καλά- καλά τον αριθμό των εργαζομένων στον όμιλο Κυριακίδη), να μας πείσει ότι «οι εργαζόμενοι ήθελαν να απολυθούν γιʼ αυτό και δέχτηκαν τις οικειοθελείς αποχωρήσεις που τους πρότεινε η επιχείρηση- χωρίς ποτέ να τις πάρουν βέβαια στα χέρια τους-, προκειμένου να τους προσλάβει σε άλλη επιχείρηση του ίδιου ομίλου», αλλά χωρίς να αναγνωριστεί η προϋπηρεσία τους (!!!). Και πως η συνάδελφος Χαρά, «παρόλο που της πρότειναν το ίδιο με όλους τους άλλους εργαζόμενους, απολύθηκε επειδή κάποιοι πελάτες είχαν παράπονα».
 Τα έωλα επιχειρήματα της εργοδοσίας αντικρούστηκαν ένα προς ένα και η Επιθεώρηση ζήτησε να γίνει νέα τριμερής συνάντηση στις 14/7 στις 9.30 το πρωϊ, καλώντας ταυτόχρονα την επιχείρηση να «επανεξετάσει το ζήτημα».
 Καλούμε όλους τους συναδέλφους να βρεθούν μαζί μας και σε αυτό το ραντεβού. Να παλέψουμε όλοι κόντρα στις απολύσεις και την εργοδοτική αυθαιρεσία. Η αλληλεγγύη είναι το όπλο μας!
 Βίαιες συγκρούσεις μεταξύ απεργών και ειδικών δυνάμεων στο δυτικό Παναμά
 Άγριες συγκρούσεις είναι σε εξέλιξη σε φυτείες μπανάνας στο δυτικό Παναμά μεταξύ εργατών που απεργούν και


text:
ειδικών δυνάμεων της αστυνομίας από τη περασμένη Πέμπτη. Την Παρασκευή ένας απεργός έπεσε νεκρός η και δύο σύμφωνα με άλλες πηγές και 4 μπάτσοι των ειδικών δυνάμεων της αστυνομίας είναι όμηροι στα χέρια των απεργών.
 Η απεργία κοντά στη πόλη Changuinola ξεκίνησε με αφορμή έναν νέο νόμο που αποδυναμώνει τα συνδικάτα, τα σωματεία και άλλες συνδικαλιστικές κινήσεις των εργατών. Ο νόμος «χτύπησε» τις διάφορες συνδικαλιστικές οργανώσεις με το δικαίωμα που δίνει στις επιχειρήσεις να αναστείλουν τις συμβάσεις σε όποιους εργάτες απεργούν και να μπορούν να τους αντικαταστήσουν.
 Ο πρώτος απεργός έπεσε νεκρός από τα σκάγια επαναληπτικής καραμπίνας την Πέμπτη πίσω από τα οδοφράγματα που έχουν στήσει στους δρόμους οι απεργοί χρησιμοποιώντας κομμένα δέντρα. Σε νοσοκομεία της περιοχής νοσηλεύονται από νωρίς την Παρασκευή 102 άτομα με σωματικές βλάβες τόσο από τα φονικά πυρά απʼ τις επαναληπτικές καραμπίνες των μπάτσων όσο και με αναπνευστικά προβλήματα που προξένησε η εκτεταμένη χρήση χημικών.
 Η Γενική Συνέλευση του ΣΕΦΚ καταγγέλλει τη διασπαστική κίνηση του σωματείου με την επωνυμία «Σωματείο Μισθωτών Εκπαιδευτικών Θεσσαλονίκης» (ΣΜΕΘ) να επιχειρήσει να υπογράψει Συλλογική Σύμβαση Εργασίας (ΣΣΕ) για τους εργαζομένους στα φροντιστήρια μέσης εκπαίδευσης και των ξένων γλωσσών υπονομεύοντας τη δράση του Σωματείου Εργαζομένων στα Φροντιστήρια Ιδιωτικών Εκπαιδευτικών Θεσσαλονίκης-Β.Ελλάδας (ΣΕΦΙΕ), του ιστορικού σωματείου των εργαζομένων στον κλάδο στη Θεσσαλονίκη. Οι εργαζόμενοι στα φροντιστήρια μέσης εκπαίδευσης νομού Αττικής παλεύουμε 13 χρόνια μαζί με τους συναδέλφους από το ΣΕΦΙΕ. Μαζί παλέψαμε και παλεύουμε για να αλλάξει η κατάσταση, να ανατραπεί ο εργασιακός μεσαίωνας στον κλάδο μας. Μαζί αλλάξαμε και αλλάζουμε τους όρους της πανελλαδικής Συλλογικής Σύμβασης Εργασίας (ΣΣΕ), που υπέγραψε το 1999 η πλειοψηφία του ΔΣ της ΟΙΕΛΕ: από 30% κάτω από το ωρομίσθιο της ΣΣΕ για το νομό Αττικής, που υπογράφει ο ΣΕΦΚ, και χωρίς θεσμικές κατακτήσεις, μειώσαμε την απόκλιση σε 18% και συμπεριλάβαμε στην πανελλαδική ΣΣΕ, όλες τις κατακτήσεις του ΣΕΦΚ (κατάργηση της απλήρωτης εργασίας, μείωση του χρόνου εργασίας με την αύξηση των αργιών, περιορισμός της εργοδοτικής ασυδοσίας και αυθαιρεσίας). Δίνουμε κοινή μάχη για την ανατροπή της αντεργατικήςκυβερνητικής πολιτικής της πλειοψηφίας του ΔΣ της ΟΙΕΛΕ. Σε αυτήν την πορεία το σωματείο με την επωνυμία «Σωματείο Μισθωτών Εκπαιδευτικών Θεσσαλονίκης» (ΣΜΕΘ) ήταν απόν. Μάθαμε για την ύπαρξή του, όταν στις διαπραγματεύσεις για την πανελλαδική ΣΣΕ, η μεσολαβήτρια Παναγιώτα Σαλλίκα κατέθεσε πρόταση με αύξηση 1,5% και οι εργοδότες αντέτειναν ότι το ΣΜΕΘ υπέγραψε 0% στη Θεσσαλονίκη για τα φροντιστήρια μέσης εκπαίδευσης, και αρνήθηκαν να υπογράψουν την πανελλαδική ΣΣΕ. Είναι, λοιπόν, πραγματικά προκλητικό να ζητά με το «δελτίο τύπου» που απέστειλε στις 6/7/2010 στον ΣΕΦΚ να καταδικάσουμε τον ΣΕΦΙΕ, γιατί κατήγγειλε με εξώδικο αντιπροσωπευτικότητας την κίνηση του σωματείου υπό την επωνυμία «Σωματείο Μισθωτών Εκπαιδευτικών Θεσσαλονίκης» των 38 ψηφισάντων εργαζομένων σε ΙΕΚ, ξενόγλωσσα και φροντιστήρια μέσης εκπαίδευσης να υπογράψει ΣΣΕ. Για τον ΣΕΦΚ, ο ΣΕΦΙΕ δεν είναι «ένα άλλο εργατικό σωματείο», όπως χαρακτηρίζεται από το υπό την επωνυμία «Σωματείο Μισθωτών Εκπαιδευτικών Θεσσαλονίκης». Για τον ΣΕΦΚ, ο ΣΕΦΙΕ είναι το ιστορικό σωματείο στη Θεσσαλονίκη που παλεύει σε αντίξοες συνθήκες. Είναι επίσης προκλητικό να καλούν σε «αντί-ΠΑΜΕ» αγώνα. Ο ΣΕΦΚ έχει σταθερές αξίες και αρχές, δεν έχει τυχοδιωκτική


text:
δράση. Η πλειοψηφία του ΔΣ του ΣΕΦΙΕ εκλέγεται με το ψηφοδέλτιο του ΠΑΜΕ. Με τους συναδέλφους και της πλειοψηφίας και της μειοψηφίας μάς συνδέουν κοινοί αγώνες. Στηρίζουμε την προσπάθεια του ΣΕΦΙΕ να υπογράψει ΣΣΕ που να καλύπτει τις ανάγκες των καθηγητών στα φροντιστήρια μέσης εκπαίδευσης στη Θεσσαλονίκη. Η Γενική Συνέλευση του ΣΕΦΚ καταγγέλλει τη στάση τού υπό την επωνυμία «Σωματείου Μισθωτών Εκπαιδευτικών Θεσσαλονίκης» το οποίο απαξιώνει και βρίζει τους συναδέλφους ως «εργοδοτικούς» που «ενημερώνονται από τους εργοδότες, δίνουν μαχαιριά πισώπλατη στην προσπάθεια τού ΣΜΕΘ να υπογράψει ΣΣΕ», χαρακτηρίζουν «αντισυναδελφική, αντεργατική στάση και πρακτική εχθρική προς το συνδικαλιστικό κίνημα» την αποστολή εξωδίκου που τους καλεί να σταματήσουν το εγχείρημα να υπογράψουν ΣΣΕ. Το υπό την επωνυμία ΣΜΕΘ σωματείο συνεχίζει τον κατήφορο απειλώντας ότι, αν «οι συνάδελφοι από τον ΣΕΦΙΕ μέχρι τις 7/7 δεν ζητήσουν δημόσια συγνώμη», θα καταγγείλουν «τη συμπαιγνία, τη συνειδητή συνεργασία της ηγεσίας του ΣΕΦΙΕ με την εργοδοσία» και μάλιστα καλούν κάθε σωματείο να στηρίξει το ΣΜΕΘ. Η Γενική Συνέλευση του ΣΕΦΚ όχι μόνο δεν θα ανταποκριθεί στο απίστευτο κάλεσμα του υπό την επωνυμία ΣΜΕΘ σωματείου, αλλά διακηρύσσει ότι τα συνδικάτα υπάρχουν για να ενώνουν και όχι να διαχωρίζουν, να διαμορφώνουν ταξική συνείδηση και να παλεύουν για την κατάργηση της
 εκμετάλλευσης ανθρώπου από άνθρωπο, αλλά και ότι οι Συλλογικές Συμβάσεις Εργασίας δεν είναι κομματικό παραταξιακό παιχνίδι. Κάτω τα χέρια από τον ΣΕΦΙΕ ΣΥΛΛΟΓΟΣ ΕΡΓΑΖΟΜΕΝΩΝ ΣΤΑ ΦΡΟΝΤΙΣΤΗΡΙΑ ΚΑΘΗΓΗΤΩΝ (ΣΕΦΚ)


text:
ΚΑΛΛΙΘΙΩΤΗΣ- Ωραιόκαστρο-Μυγδονία-Καλλιθέα: Αυγούστου 2009
 ΒΡΑΔΙΑ ΠΑΡΑΔΟΣΙΑΚΟΥ ΧΟΡΟΥ ΣΤΟΝ ΠΕΝΤΑΛΟΦΟ
 ΤΡΟΠΟΛΟΓΙΑ ΓΙΑ ΤΙΣ 20000 ΠΡΟΣΛΗΨΕΙΣ ΣΤΟΥΣ ΔΗΜΟΥΣ
 1. Στο από 1.6.2009 Μνημόνιο – Πλαίσιο αρχών συνεργασίας μεταξύ του Υπουργείου Απασχόλησης και Κοινωνικής Προστασίας, του Ο.Α.Ε.Δ. και της ΚΕΔΚΕ προβλέπεται η εφαρμογή από τα μέρη «Ειδικού Συνδυασμένου Προγράμματος Απασχόλησης», με σκοπό τη δυνατότητα τοποθέτησης έως είκοσι χιλιάδων ανέργων σε θέσεις εργασίας στους ΟΤΑ πρώτου βαθμού και στα νομικά τους πρόσωπα.
 Τα βασικά στοιχεία του παραπάνω «ειδικού συνδυασμένου προγράμματος απασχόλησης» είναι:
 Η κατανομή των προς κάλυψη θέσεων εργασίας ανά νομό και Δήμο θα γίνει από την ΚΕΔΚΕ με κριτήρια που συνεκτιμούν την ένταση του προβλήματος της ανεργίας ανά νομό, τη σχέση του τοπικού εισοδήματος σε σχέση με τον εθνικό μέσο όρο, καθώς και τις διαρθρωτικές ιδιαιτερότητες της παραγωγικής βάσης κάθε περιοχής. Σε πρώτη φάση θα κατανεμηθούν δέκα πέντε χιλιάδες (15.000) θέσεις εργασίας, ενώ η κατανομή των υπολοίπων πέντε χιλιάδων (5.000) θα γίνει σταδιακά, ανάλογα με την εξέλιξη της οικονομικής κρίσης και τις επιπτώσεις της στις τοπικές κοινωνίες. Σε κάθε περίπτωση, η ΚΕΔΚΕ διατηρεί το δικαίωμα να προτείνει στον Ο.Α.Ε.Δ. την ανακατανομή των θέσεων εργασίας, ανάλογα με την εξέλιξη του προγράμματος και με στόχο τη μεγαλύτερη δυνατή κάλυψη των θέσεων εργασίας.
 Με βάση την παραπάνω κατανομή, οι Ο.Τ.Α. και τα Νομικά Πρόσωπα θα μπορούν να αιτούνται την κάλυψη του συνόλου ή μέρους των διατιθέμενων σε αυτούς θέσεων εργασίας, εξειδικεύοντας και περιγράφοντας τις συγκεκριμένες θέσεις εργασίας (ειδικότητα, προσόντα, κλπ.) και υποβάλλοντας ηλεκτρονικό αίτημα στην ειδική περιοχή του δικτυακού τόπου του ΟΑΕΔ, ενώ ο ΟΑΕΔ θα προβαίνει στην εξατομικευμένη κάλυψη των αιτούμενων θέσεων εργασίας, στο πλαίσιο των θεσμοθετημένων αρμοδιοτήτων του ως φορέας σύζευξης προσφοράς και ζήτησης εργασίας, λαμβάνοντας υπόψη, μεταξύ άλλων, τα κριτήρια της εντοπιότητας και της εμπειρίας.
 Οι Ο.Τ.Α πρώτου βαθμού με περισσότερους από 5.000 κατοίκους και τα νομικά τους πρόσωπα πρέπει να προσλάβουν, σε ποσοστό τουλάχιστον 70% των διατιθέμενων σε αυτούς θέσεων, ανέργους που λαμβάνουν ή πρόκειται να λάβουν επίδομα ανεργίας (επιδοτούμενους ανέργους) και σε ποσοστό ως 30% ανέργους εγγεγραμμένους στον ΟΑΕΔ, χωρίς δικαίωμα λήψης επιδόματος ανεργίας (μη επιδοτούμενους ανέργους). Αντιστοίχως, οι Ο.Τ.Α. πρώτου βαθμού με λιγότερους από 5.000 κατοίκους και τα νομικά τους πρόσωπα πρέπει να προσλάβουν, σε ποσοστό τουλάχιστον 30% των διατιθέμενων σε αυτούς θέσεων, ανέργους που λαμβάνουν ή πρόκειται να λάβουν επίδομα ανεργίας και σε ποσοστό μέχρι 70% ανέργους εγγεγραμμένους στον ΟΑΕΔ, χωρίς δικαίωμα λήψης επιδόματος ανεργίας.
 Οι Ο.Τ.Α. α ́ βαθμού και τα νομικά τους πρόσωπα θα απασχολήσουν τους προσλαμβανόμενους ανέργους για χρονικό διάστημα που δεν μπορεί να υπερβεί τους τριάντα έξι (36) μήνες, εφαρμοζομένων εν πάση περιπτώσει των διατάξεων του π.δ. 164/2004, στη διάρκεια του οποίου θα τους παρέχουν πλήρη μισθό και ασφαλιστική κάλυψη, σύμφωνα με την κείμενη νομοθεσία. Στο πλαίσιο του «Ειδικού Συνδυασμένου Προγράμματος Απασχόλησης» δεν επιτρέπεται η υπερωριακή απασχόληση των προσλαμβανόμενων ανέργων, καθώς και η απασχόλησή τους κατά τις νυχτερινές ώρες ή Κυριακές και αργίες.
 Για το σύνολο του χρονικού διαστήματος απασχόλησης, οι Ο.Τ.Α. α ́ βαθμού και τα νομικά τους πρόσωπα θα λαμβάνουν ως επιχορήγηση από τον ΟΑΕΔ ποσό ίσο με το επίδομα ανεργίας που λάμβανε


text:
(ή είχε κατοχυρώσει δικαίωμα λήψης) ο τοποθετούμενος άνεργος πριν από την πρόσληψή του (στην περίπτωση επιδοτούμενων ανέργων) ή του βασικού επιδόματος ανεργίας (στην περίπτωση μη επιδοτούμενων ανέργων), αναπροσαρμοζόμενο κατά τη διάρκεια υλοποίησης του προγράμματος, σύμφωνα με τις κείμενες διατάξεις. Συνεπώς, η χρηματοδότηση του προγράμματος κατά το μέρος του μισθού των απασχολούμενων που αντιστοιχεί στο, κατά περίπτωση, ποσό επιχορήγησης, θα γίνει από τον ΟΑΕΔ, ενώ για το υπόλοιπο από τους φορείς στους οποίους είναι τοποθετημένοι οι άνεργοι. Ειδικότερα για τα νομικά πρόσωπα των ΟΤΑ, εφόσον αυτά δεν έχουν την οικονομική δυνατότητα χρηματοδότησης του προγράμματος κατά το μέρος που αντιστοιχεί σε αυτά, τότε η χρηματοδότηση γίνεται από τους οικείους ΟΤΑ υπό τη μορφή αντίστοιχης επιχορήγησης των νομικών προσώπων.
 Με την προτεινόμενη διάταξη της παρ. 1 εξειδικεύονται οι πόροι χρηματοδότησης του προγράμματος από πλευράς των ΟΤΑ πρώτου βαθμού και ο τρόπος διάθεσής της. Ειδικότερα προβλέπεται ότι το 98% των εσόδων του φόρου ζύθου, τα έσοδα από το τέλος διαφήμισης της κατηγορίας Δ (δεν περιλαμβάνονται τα έσοδα της υπαίθριας διαφήμισης) και τα έσοδα από το 15% του ΤΑΠ που κατατίθενται στο Ταμείο Παρακαταθηκών και Δανείων, μεταφέρονται σε νέο λογαριασμό και κατανέμονται με απόφαση του Υπουργού Εσωτερικών στους δικαιούχους ΟΤΑ, ύστερα από πρόταση της ΚΕΔΚΕ. Είναι αυτονόητο ότι η μεταφορά των ανωτέρω πόρων δεν συνιστά κατάργησή τους, αλλά αναστολή καταβολής τους προς τους ΟΤΑ πρώτου βαθμού, σε εκτέλεση του από 1.6.2009 Μνημονίου – Πλαισίου αρχών συνεργασίας μεταξύ του Υπουργείου Απασχόλησης και Κοινωνικής Προστασίας, του Ο.Α.Ε.Δ. και της ΚΕΔΚΕ, προκειμένου να εφαρμοσθεί το ως άνω Πρόγραμμα και για όσο χρόνο αυτό διαρκεί.
 2. Με την παρ. 2 του παρόντος επαναφέρονται σε ισχύ διατάξεις για την εξόφληση οφειλών, τελών και προστίμων προς τους ΟΤΑ με ευνοϊκούς όρους.
 3. Με την περίπτ. η ́ της παρ. 2 του άρθρου 14 του ν. 2190/1994 το προσωπικό των νομικών προσώπων της Ορθοδόξου Εκκλησίας εξαιρείται από το σύστημα προσλήψεων που καθιερώνει ο νόμος αυτός. Με την υπ’ αριθμ. 989/1996 γνωμοδότηση του Ν.Σ.Κ. έγινε δεκτό ότι στα ανωτέρω νομικά πρόσωπα περιλαμβάνεται και το Πανελλήνιο Ιερό Ίδρυμα Ευαγγελιστρίας Τήνου. Με την προτεινόμενη διάταξη της παρ. 2 του παρόντος αποσαφηνίζεται νομοθετικώς το ζήτημα προς την κατεύθυνση της ως άνω γνωμοδότησης του Νομικού Συμβουλίου του Κράτους προς άρση κάθε αμφιβολίας.
 1. α. Το Ειδικό Συνδυασμένο Πρόγραμμα Απασχόλησης, το οποίο προβλέπεται στο από 1η Ιουνίου 2009 Μνημόνιο πλαισίου αρχών συνεργασίας, μεταξύ του Υπουργείου Απασχόλησης και Κοινωνικής Προστασίας, του Ο.Α.Ε.Δ. και της ΚΕΔΚΕ χρηματοδοτείται, κατά το μέρος που αφορά στη συμμετοχή των ΟΤΑ πρώτου βαθμού, από το 98% των εσόδων του φόρου ζύθου (άρθρο 9 του ν.δ. 703/1970) και το μέρος των εσόδων των τελών διαφήμισης και ακίνητης περιουσίας (ΤΑΠ) που κατατίθενται στο Ταμείο Παρακαταθηκών και Δανείων (άρθρα 9 παρ. 6 α του ν. 2880/2001 και 24 παρ. 19 του ν.2130/1993 αντίστοιχα). Κατά το μέρος που αφορά τον Ο.Α.Ε.Δ. το πρόγραμμα χρηματοδοτείται σύμφωνα με τα προβλεπόμενα στο ανωτέρω Μνημόνιο, τα οποία εξειδικεύονται με κοινή απόφαση των Υπουργών Εσωτερικών, Οικονομίας και Οικονομικών και Απασχόλησης και Κοινωνικής Προστασίας.
 β. Προς τούτο, και για την εξυπηρέτηση των αναγκών του προγράμματος,


text:
τα έσοδα των οικείων λογαριασμών που τηρούνται στο Ταμείο Παρακαταθηκών και Δανείων, συμπεριλαμβανομένων των υφιστάμενων κατά την έναρξη ισχύος του παρόντος υπολοίπων, μεταφέρονται σε νέο λογαριασμό που συστήνεται στο Ταμείο Παρακαταθηκών και Δανείων για τη χρηματοδότηση του προγράμματος και κατανέμονται κάθε τρίμηνο, με απόφαση και χρηματική εντολή του Υπουργείου Εσωτερικών στους δικαιούχους ΟΤΑ, ύστερα από πρόταση της ΚΕΔΚΕ και με βάση την κάλυψη των αιτούμενων θέσεων εργασίας.
 γ. Στους προσλαμβανομένους, σύμφωνα με τους όρους του ανωτέρω Μνημονίου, δεν καταβάλλονται τα κατ’ αποκοπήν έξοδα κίνησης, όπως αυτά ορίζονται στην υπ’ αριθμ. 2/50025/0022/2006 (ΦΕΚ 1489 Β ́) Κ.Υ.Α., όπως κάθε φορά ισχύει, ούτε οποιαδήποτε άλλη αμοιβή πέραν της προβλεπόμενης στο ίδιο Μνημόνιο.
 2. α. Επαναφέρονται σε ισχύ, από τη δημοσίευση αυτού του νόμου και μέχρι 30.6.2010 και εφαρμόζονται αναλόγως οι ρυθμίσεις καταβολής οφειλών προς Δήμους, Κοινότητες και τα ν.π.δ.δ. αυτών, οι οποίες προβλέπονται από την παρ. 3 περιπτ. α ́, β ́, δ ́, ε ́ του άρθρου 12 του ν. 3074/2002 (ΦΕΚ 296 Α ́), καθώς και από την παρ. 5 του άρθρου 9 του ν. 3345/2005 (ΦΕΚ 138 Α ́) και οι ρυθμίσεις των παρ. 2 και 3 του άρθρου 26 του ν. 3649/2008 (ΦΕΚ 39 Α ́), με την επιφύλαξη των διατάξεων αυτού του άρθρου. Στο προηγούμενο εδάφιο υπάγονται οφειλές από οποιαδήποτε αιτία, με εξαίρεση τα πρόστιμα αυθαίρετων κατασκευών, βεβαιωμένες ή μη, μέχρι τη δημοσίευση του παρόντος.
 β. Πρόστιμα του άρθρου 5 του ν.2323/1995 (ΦΕΚ 145 Α ́), καθώς και οφειλές από τέλη κοινοχρήστων χώρων του άρθρου 3 του ν. 1080/1980 (ΦΕΚ 246 Α ́), τα οποία έχουν βεβαιωθεί μέχρι την έναρξη ισχύος αυτού του νόμου μπορεί να ρυθμισθούν και να καταβληθούν σύμφωνα με τις διατάξεις της προηγούμενης παραγράφου μειωμένα κατά 70% και χωρίς προσαυξήσεις εκπροθέσμου καταβολής.
 3. Στα νομικά πρόσωπα της Ορθοδόξου Εκκλησίας κατά την έννοια της περίπτ. η ́ της παρ. 2 του άρθρου 14 του ν. 2190/1994 (ΦΕΚ Α ́ 28) περιλαμβάνεται και το Πανελλήνιο Ιερό Ίδρυμα Ευαγγελιστρίας Τήνου.
 Φ. ΠΕΤΡΑΛΙΑ
 Εν αναμονή της εγκυκλίου της Κεντρικής Ένωσης Δήμων και Κοινοτήτων Ελλάδος (ΚΕΔΚΕ) βρίσκονται οι ΟΤΑ της χώρας που θα λάβουν μέρος στο ειδικό συνδυασμένο πρόγραμμα απασχόλησης 20.000 ανέργων.Ήδη η ΚΕΔΚΕ απέστειλε προς όλες τις ΤΕΔΚ της χώρας το σχέδιο απόφασης Δημοτικού Συμβουλίου ή Διοικητικού Συμβουλίου Δημοτικής Επιχείρησης που αφορά την υλοποίηση του προγράμματος.
 Ειδικότερα, το σχέδιο αναφέρει: «Η διάρκεια του ειδικού προγράμματος ορίζεται σε 36 μήνες, η δε διάρκεια των συμβάσεων που θα υπογραφούν με τους προσλαμβανομένους θα είναι μέχρι 24 μήνες, λαμβανομένων υπόψη των οριζομένων στο ΠΔ 164/2004.Κατά τη διάρκεια της απασχόλησής τους στον δήμο/δημ. επιχείρηση θα καταβάλλεται σε αυτούς πλήρης μισθός και ασφαλιστική κάλυψη, σύμφωνα με την κείμενη νομοθεσία, απαγορευμένης της υπερωριακής απασχόλησης καθώς και της απασχόλησής τους κατά τις νυχτερινές ώρες και αργίες.Οι προσλαμβανόμενοι με το ειδικό αυτό πρόγραμμα δεν καλύπτουν πάγιες και διαρκείς ανάγκες του δήμου/ επιχείρησης και δεν είναι δυνατή η μετατροπή των συμβάσεών τους σε αορίστου χρόνου. Οι λοιποί όροι συνεργασίας θα περιγράφονται αναλυτικά στις συμβάσεις που θα υπογραφούν με τους προσλαμβανομένους».
 Σε ΦΕΚ δημοσιεύτηκε η σχετική απόφαση για


text:
τους όρους εργασίας των 20.000 ανέργων.
 Σύμφωνα με την απόφαση προσφέρονται ισχυρά κίνητρα στις επιχειρήσεις των ΟΤΑ για την απασχόληση ανέργων. - Συγκεκριμένα, επιχειρήσεις των δήμων με περισσότερους από 5.000 κατοίκους δύναται να επιχορηγηθούν: α) για το 70% των θέσεων που αιτούνται με την πρόσληψη επιδοτούμενων ανέργων μέσω της επέκτασης του παγίου προγράμματος μετατροπής του επιδόματος ανεργίας σε επίδομα απασχόλησης, επεκτείνοντας το διάστημα επιχορήγησης μέχρι και 36 μήνες. β) για το 30% των θέσεων που αιτούνται, με την πρόσληψη μη επιδοτούμενων ανέργων για χρονικό διάστημα μέχρι 36 μήνες.Επιχειρήσεις των δήμων με λιγότερους από 5.000 κατοίκους δύναται να επιχορηγηθούν: α) για το 70% των θέσεων που αιτούνται με την πρόσληψη μη επιδοτούμενων ανέργων για χρονικό διάστημα μέχρι και 36 μήνες και β) για το 30% των θέσεων που αιτούνται, με την πρόσληψη επιδοτούμενων ανέργων μέσω της επέκτασης του παγίου προγράμματος μετατροπής του επιδόματος ανεργίας σε επίδομα απασχόλησης, επεκτείνοντας το διάστημα της επιχορήγησης μέχρι και 36 μήνες.
 Για το σύνολο του χρονικού διαστήματος απασχόλησης οι επιχειρήσεις των δήμων θα λαμβάνουν ως επιχορήγηση από τον ΟΑΕΔ ποσό ισοϋψές του επιδόματος ανεργίας που ελάμβανε ή είχε κατοχυρώσει δικαίωμα λήψης ο τοποθετούμενος άνεργος πριν από την πρόσληψή του (στην περίπτωση επιδοτούμενων ανέργων) ή του βασικού επιδόματος ανεργίας (στην περίπτωση μη επιδοτούμενων ανέργων)αναπροσαρμοζόμενο, σύμφωνα με τις κείμενες διατάξεις.Η α ́ φάση του προγράμματος διαρκεί όσο και το χρονικό διάστημα για το οποίο ο άνεργος έχει κατοχυρώσει δικαίωμα λήψης επιδόματος ανεργίας, ενώ η β ́ φάση είναι το υπολειπόμενο μέχρι τη συμπλήρωση των 36 μηνών.
 Κατά τη διάρκεια της β ́ φάσης ο τοποθετούμενος ασφαλίζεται και για τον κλάδο ανεργίας. Σημειώνεται ότι κατά τη διάρκεια υλοποίησης του προγράμματος η δημοτική επιχείρηση δεν θα πρέπει να παρουσιάζει μείωση προσωπικού λόγω καταγγελίας σύμβασης εργασίας.Πού θα τοποθετηθούν οι υπάλληλοι .Σε πρώτη φάση κατανέμονται στους δήμους οι 15.000 θέσεις εργασίας, ενώ η κατανομή των υπολοίπων 5.000 θέσεων θα γίνει σταδιακά, ανάλογα με την εξέλιξη της οικονομικής κρίσης και τις επιπτώσεις της στις τοπικές κοινωνίες. Ειδικότερα, οι υπόλοιπες θέσεις θα προορίζονται για περιοχές που πλήττονται ιδιαίτερα από την ανεργία- όπως για παράδειγμα η Νάουσα- ή για τουριστικές περιοχές στις οποίες θα παρουσιαστούν αυξημένες ανάγκες σε προσωπικό.
 Με βάση την κατανομή, οι δήμοι θα προχωρήσουν στην υποβολή αιτημάτων για την κάλυψη των θέσεών τους, εξειδικεύοντας κάθε μία θέση που επιθυμούν (ειδικότητα, απαιτούμενα προσόντα υποψηφίων κ.λπ.).Η επιλογή θα γίνεται από τις ηλεκτρονικές βάσεις δεδομένων του ΟΑΕΔ και αρμόδια θα είναι πενταμελής επιτροπή στην οποία θα συμμετέχουν τρία μέλη από την ΚΕΔΚΕ και δύο μέλη από το υπουργείο Απασχόλησης και τον ΟΑΕΔ.Εν τω μεταξύ ανακύπτουν και νέα προβλήματα γύρω από τον ακριβή αριθμό των ανέργων που θα απορροφηθούν τελικά στους δήμους, παρά την κατανομή των 20.000 θέσεων στην οποία έχει προβεί η ΚΕΔΚΕ.
 Με βάση τη συμφωνία μεταξύ του Οργανισμού και της ΚΕΔΚΕ στο πρόγραμμα ανέργων ο ΟΑΕΔ θα συμμετάσχει με το επίδομα ανεργίας και η Τοπική Αυτοδιοίκηση με το υπόλοιπο ποσό, ως τα 1.150 ευρώ μηνιαίως που αποτελούν τον μισθό των δημοτικών υπαλλήλων.Σε γενικές γραμμές, η χρηματοδότηση θα είναι 40% ΟΑΕΔ και 60% Τοπική


text:
Αυτοδιοίκηση.
 Οι δήμοι αναμένεται να αντλήσουν το αναγκαίο για τη χρηματοδότηση των ανέργων ποσό από το τέλος ακίνητης περιουσίας, το τέλος διαφήμισης και τον φόρο ζύθου που κατανέμονται κάθε χρόνο με απόφαση της διοίκησης της ΚΕΔΚΕ.
 Πίνακας με την κατανομή των θέσεων στους δήμους του Ν.Θεσσαλονίκης ...ΔΗΜΟΣ ΚΑΛΛΙΘΕΑΣ ΘΕΣΣΑΛΟΝΙΚΗΣ 16 ΑΤΟΜΑ...
 Σχέδιο απόφασης Δημοτικού Συμβουλίου για την πρόσληψη
 Μνημόνιο συνεργασίας Υπουργείου Απασχόλησης-ΚΕΔΚΕ-ΟΑΕΔ
 ΑΠΟ ΤΟΝ ΠΟΛΙΤΙΣΤΙΚΟ & ΛΑΟΓΡΑΦΙΚΟ ΣΥΛΛΟΓΟ ΤΡΙΚΑΛΩΝ ΗΜΑΘΙΑΣ «ΑΝΑΤΟΛΙΚΗ ΡΩΜΥΛΙΑ»
 Το 1ο Φεστιβάλ Γκάιντας της Κ. Μακεδονίας στα Τρίκαλα Ημαθίας
 Ο Πολιτιστικός και Λαογραφικός Σύλλογος Τρικάλων Ημαθίας «Η Ανατολική Ρωμυλία» διοργανώνει το 1ο Φεστιβάλ Γκάιντας Κεντρικής Μακεδονίας το Σάββατο 22 Αυγούστου 2009 στον αύλειο χώρο του Γυμνασίου Τρικάλων (ώρα έναρξης: 9:00 μ.μ.).
 Πολιτιστικές εκδηλώσεις στο Δήμο Μυγδονίας
 Οι πολιτιστικές εκδηλώσεις που θα διοργανώσει ο Πολιτιστικός Οργανισμός του Δήμου Μυγδονίας για την υπόλοιπη περίοδο του καλοκαιριού είναι οι παρακάτω:
 Πανηγύρι Ι.Ν. Κοιμήσεως της Θεοτόκου - Κουρμπάνι
 Παραδοσιακό γλέντι με τη Νίτσα Τσίτρα και την ορχήστρα της στην κεντρική πλατεία του χωριού
 Δημοτικό Διαμέρισμα Μελισσοχωρίου
 Πανηγύρι Μελισσοχωρίου στην πλατεία του χωριού
 Ανοιχτό Θέατρο «Τσούκες» Δρυμού
 Η ξεκαρδιστική κωμωδία των Μ. Ρέππα - Θ. Παπαθανασίου περιοδεύει την Ελλάδα και κάνει μια στάση στο Ανοιχτό Θέατρο Δρυμού, σχολιάζοντας τον ρατσισμό, την πολιτική ίντριγκα, τον νεοπλουτισμό, την απιστία και τη διαπλοκή. Πρωταγωνιστούν: Χρήστος Χατζηπαναγιώτης, Βίκυ Σταυροπούλου, Τζόυς Ευείδη, Δημήτρης Μαυρόπουλος, Δήμητρα Στογιάννη κ.α.
 Ώρα 21.15 μ.μ.
 Μουσική Βραδιά με τον ταλαντούχο ερμηνευτή Ιωάννη Λάκη από τη Λητή και παρουσίαση του νέου του τραγουδιού «Όταν έχω εσένα» σε μουσική Σταμάτη Κραουνάκη και στίχους Λάκη Λαζόπουλου
 Είσοδος ελεύθερη. Ώρα 21.30 μ.μ.
 Η Χιονάτη και οι επτά ψηλοί νάνοι»
 Παιδική Παράσταση σε σκηνοθεσία Κάρμεν Ρουγγέρη
 « Ο Σίσυφος και το παραβάν» από τη Θεατρική Ομάδα «Ταξίδι Ονείρου»
 Είσοδος ελεύθερη. Ώρα 21.15 μ.μ.
 "Εχέδωρος του Πολιτισμού"
 Η αυλαία των εκδηλώσεων άνοιξε την Δευτέρα 10 Αυγούστου στη Σίνδο με τη συναυλία των Παλιών Διαβατών (σε ένα αφιέρωμα στο ελληνικό τραγούδι) και πέφτει την Τετάρτη 9 Σεπτεμβρίου στα Διαβατά με τη συναυλία της Ελένης Τσαλιγοπούλου, του Γιώργου Ανδρέου και του Μανόλη Καρατίνη.
 Δόθηκε στην κυκλοφορία ο νέος κόμβος του ΥΠΕΧΩΔΕ στην στροφή ΠΕΝΤΑΛΟΦΟΥ!
 ΠΡΟΣΟΧΗ-ΚΙΝΔΥΝΟΣ Μέχρι να μπούνε τα φανάρια και για όσους "αγαπούν" ιδιαίτερα τις νησίδες και τους στήλους των σημάνσεων.
 Οι επταήμερες εκδηλώσεις του Μεσαίου Θεσαλονίκης
 Με μεγάλη επιτυχία ολοκληρώθηκε το πρόγραμμα των επταήμερων εκδηλώσεων που διοργάνωσε ο Μορφωτικός Πολιτιστικός Σύλλογος Μεσαίου Θεσσαλονίκης «Ο Πόντος» από τις 31 Ιούλη μέχρι τις 6 Αυγούστου με την ευκαιρία της γιορτής της Μεταμόρφωσης του Σωτήρος.
 Στις επταήμερες εκδηλώσεις , συμμετείχαν χορευτικά συγκροτήματα από την Τιφλίδα της Γεωργίας που εντυπωσίασε με την παρουσίαση του, από τον Μορφωτικό Ποντιακό Σύλλογο Αγίου Δημητρίου Κοζάνης που παρουσίσε το θεατρικό δρώμενο "Μωμόγεροι" , καθώς και το μεγάλο χορευτικό του Μορφωτικού Πολιτιστικού Συλλόγου Μεσαίου.
 Το πρόγραμμα περιελάμβανε μουσικές εκδηλώσεις,θεατρικές παραστάσεις και λαική βραδιά.
 Την Τετάρτη 5 Αυγούστου έγινε ο Μέγας Εσπερινός και η περιφορά της εικόνας της Μεταμορφώσεως Του Σωτήρος και στο τέλος ο σύλλογος του Μεσαίου παρουσίασε στο προαύλιο της εκκλησίας διάφορους ποντιακούς χορούς.
 Φωτογραφίες απο την εντυπωσική παρουσίαση του χορευτικού συγκροτήματος της ΓΕΩΡΓΙΑΣ
 ΠΡΟΣΟΧΗ-ΚΙΝΔΥΝΟΣ Για


text:
όσους "αγαπούν" ιδιαίτερα τις νησίδες και τους στήλους των σημάνσεων και μέχρι να μπούνε τα φανάρια!
 Αίτημα των κατοίκων της περιοχής
 Δευτέρα, 20 Ιουλίου 2009 07:00
 «Να κλείσει το λατομείο στο Μεσαίο»
 Να κλείσει οριστικά το λατομείο του Μεσαίου στο νομό Θεσσαλονίκης, αλλά και να μην ανοίξουν άλλα, διεκδικούν κάτοικοι και φορείς των οικισμών Μεσαίου - Πετρωτού - Μονολόφου - Ν. Φιλαδέλφειας, σύμφωνα με τον αντιπρόεδρο της τοπικής Οικολογικής Κίνησης, Γεώργιο Τζίκα.
 Οι κάτοικοι επιπλέον ζητούν να αποχαρακτηριστεί η περιοχή από λατομική και να προχωρήσει η προβλεπόμενη από το νόμο αποκατάσταση της γης τόσο του συγκεκριμένου λατομείου όσο και άλλων που σήμερα είναι ανενεργά.
 Οπως ισχυρίστηκε ο κ. Τζίκας στο ΑΠΕ-ΜΠΕ, οι απαιτούμενες άδειες λειτουργίας που λήγουν το 2017 έχουν δοθεί παράνομα στο λατομείο. Παράλληλα, υπάρχει απόφαση του δημοτικού συμβουλίου Καλλιθέας, η οποία ζητεί να ακυρωθεί η σύμβαση μίσθωσης της γης του λατομείου, που υπέγραψε η πρώην Κοινότητα Μεσαίου.
 Η απόφαση προβλέπει να προβεί ο δήμος σε όλες τις δικαστικές ενέργειες για την ακύρωση της άδειας λειτουργίας του λατομείου, ενώ με άλλη απόφαση του 2007 το δημοτικό συμβούλιο ζητεί ομόφωνα να μην εγκριθεί η περιβαλλοντική μελέτη του λατομείου.
 Τα σχετικά έγγραφα έχουν ήδη κοινοποιηθεί στον εισαγγελέα Θεσσαλονίκης.
 Η ΝΑΥΤΕΜΠΟΡΙΚΗ (Έντυπη έκδοση) Δευτέρα, 20 Ιουλίου 2009 07:00
 Συμβολικός αποκλεισμός λατομείου στην Καλλιθέα Θεσσαλονίκης . 16-07-2009
 Σε συμβολικό αποκλεισμό του δρόμου, που οδηγεί στο λατομείο του Μεσαίου στη Θεσσαλονίκη, προχώρησαν σήμερα περίπου 150 κάτοικοι του δήμου Καλλιθέας, ζητώντας καλύτερες συνθήκες λειτουργίας του, καθώς -όπως υποστηρίζουν- ο κοντινός οικισμός αντιμετωπίζει προβλήματα ηχορρύπανσης και μικρών -ακίνδυνων- ρωγμών στα κτίρια από τις εκρήξεις εξόρυξης, ενώ η παραγόμενη σκόνη επικάθεται σε σπίτια και αυλές. Κατά τον δίωρο αποκλεισμό (9-11 το πρωί), το λατομείο παρέμεινε εκτός λειτουργίας, όπως δήλωσε ο δήμαρχος Καλλιθέας, Δημήτρης Σαραμάντος, ο οποίος προανήγγειλε το ενδεχόμενο νέων κινητοποιήσεων από Σεπτέμβριο, με κλείσιμο και της παλαιάς εθνικής οδού.
 Σύμφωνα με τον κ.Σαραμάντο, οι κάτοικοι δεν διεκδικούν στην παρούσα φάση το κλείσιμο του λατομείου, αφού οι συμβάσεις ανανέωσης της ενοικίασης του χώρου και λειτουργίας του, που υπεγράφησαν το 1997, λήγουν το 2012 και το 2017 αντίστοιχα. Αυτό που ζητούν είναι η αυστηρή τήρηση των μέτρων για την καλή λειτουργία του, όπως η συχνή χρήση του σαρώθρου για τη σκόνη, αλλά και του βυτίου που καταβρέχει τον δρόμο, ώστε να μη «σηκώνεται» κονιορτός.
 «Υπάρχουν ημέρες, όπως η χτεσινή, που η σκόνη μοιάζει περισσότερο με ομίχλη, ενώ οι εκρήξεις -οι οποίες ευτυχώς δεν είναι τόσο συχνές όσο παλιά- προκαλούν δονήσεις σαν μικρούς σεισμούς, ανησυχώντας τους κατοίκους», είπε χαρακτηριστικά ο κ.Σαραμάντος και πρόσθεσε ότι ο κύριος όγκος του λατομείου-συνολικής έκτασης 256 στρεμμάτων- απέχει από το παλαιό οικισμό περίπου 1.200 μέτρα, αλλά μια επέκτασή του, που έγινε το 1994, κινείται στα όρια της επιτρεπόμενης απόστασης από το νόμο (1.000 μέτρα).
 Πρόταση των κατοίκων και του δήμου είναι η μεταφορά του λατομείου -που λειτουργεί από το 1972- σε έναν από τους δύο λατομικούς χώρους, που λειτουργούν μακριά από το χωριό, εντός χρονοδιαγράμματος τριών έως τεσσάρων ετών. Ωστόσο, μέχρι σήμερα δεν υπήρξε ανταπόκριση στο αίτημά τους. Κατά τον κ.Σαραμάντο, κάτοικοι της περιοχής


text:
ΟΑΕΔ -Κοινωφελής: Ξεκινά η υποβολή αιτήσεων για 8.933 θέσεις πλήρους απασχόλησης | EordaiaLive.com
 Πάνω από 230.000 οι αιτήσεις για το επίδομα ενοικίου – Πόσες έχουν...
 O EΟΦ ανακαλεί γνωστό συμπλήρωμα διατροφής
 Εορδαία: Άκαρπη η συζήτηση για το Ταχυδρομικό Γραφείο Εμπορίου
 Ειδικά μισθολόγια: Στον... χορό των αναδρομικών και νέοι συνταξιούχοι
 ΡΙΝΓΚ Η ΣΥΝΕΔΡΙΑΣΗ! ΑΓΡΙΟ ΞΥΛΟ ΚΑΙ ΒΡΙΣΙΔΙΑ ΣΤΗ ΓΣΕΕ! ΑΠΙΣΤΕΥΤΕΣ ΕΙΚΟΝΕΣ ΚΑΙ...
 Ετήσια τριήμερη άσκηση της Π.Υ. Πτολεμαΐδας στο Λ.Κ.Δ.Μ ( Νότιο Πεδίο)
 Τι να κάνετε για να φύγει ο κόμπος στους μυς!!!
 ΠΑΝΕΛΛΗΝΙΟ ΠΡΩΤΑΘΛΗΜΑ ΟΡΕΙΝΟΥ ΔΡΟΜΟΥ »ΚΩΝΣΤΑΝΤΙΝΕΙΑ 2019»
 10οι Πτολεμαϊκοί Αγώνες Κολύμβησης -Πανελλήνιο Σχολικό Πρωτάθλημα 2019
 Από το «πάγωμα» μισθών ξεκινά η διαμόρφωση του νέου SPA για τις...
 ΑΝΑΚΟΙΝΩΣΗ ΚΑΤΑΣΤΑΣΗΣ ΟΔΙΚΟΥ ΔΙΚΤΥΟΥ
 Σε σταθερό δρόμο συνεχίζουν τα«ΔΕΛΦΙΝΙΑ» Πτολεμαΐδας
 Kοζάνη: Εκδήλωση αφιερωμένη στο Ρήγα Βελεστινλή
 Κοζάνη: Νέος Μητροπολίτης Σισανίου και Σιατίστης
 Σύλληψη δύο ημεδαπών για διακίνηση-κατοχή ναρκωτικών ουσιών και παράβαση της νομοθεσίας περί...
 512 προσλήψεις στην Πυροσβεστική Ακαδημία – Θέσεις Εργασίας και στη Σχολή Πυροσβεστών...
 Αμετάβλητα τα τιμολόγια της ΔΕΗ, παγιοποίηση της έκπτωσης 10%
 Παρουσίαση βιβλίου «Τα σκαρπίνια» του Παύλου Μουρουζίδη
 EΚΑΒ- Αποχή από δευτερογενείς διακομιδές
 ΠΤΟΛΕΜΑΪΔΑ: Η ΛΥΣΗ ΤΗΣ ΥΠΟΓΕΝΝΗΤΙΚΟΤΗΤΑΣ ΕΙΝΑΙ ΠΛΕΟΝ ΕΔΩ!!! ΚΑΙ ΕΙΝΑΙ ΣΙΓΟΥΡΗ
 eordaialive.com:Πτολεμαΐδα: Μαθητές πρωτοστάτες σε εκδήλωση για τον Άνθρωπο και τη Δωρεά Ζωής!...
 Συλλήψεις 9 ατόμων κατά το τελευταίο 24ωρο στη Δυτική Μακεδονία
 Συλλήψεις 5 ατόμων κατά το τελευταίο 24ωρο στη Δυτική Μακεδονία
 Προσωρινές κυκλοφοριακές ρυθμίσεις στην πόλη της Πτολεμαΐδας
 40 δήμαρχοι σε όλη την Ελλάδα ζητούν προσλήψεις (ονόματα)
 Γιώργος Κασαπίδης: Παρουσίαση υποψήφιων Π.Ε. Γρεβενών
 Φονική Πυρκαγιά στην Κοκκινιά Γρεβενών, νεκρός 89χρονος
 Kαθήκοντα Διευθυντή Αστυνομίας Γρεβενών, ανέλαβε ο κ. Ζαμπούρας Χρήστος
 Εξιχνιάστηκαν 2 διακεκριμένες περιπτώσεις κλοπής που διαπράχθηκαν τον περασμένο Δεκέμβριο στην πόλη...
 Εξαρθρώθηκε εγκληματική ομάδα που διέπραττε κλοπές από καταστήματα «σούπερ μάρκετ», σε διάφορες...
 5ο Γυμνάσιο Πτολεμαΐδας – θεατρική Παράσταση
 Το Δημαρχείο Εορδαίας επισκέφθηκαν μαθητές του 5ου Γυμνασίου Πτολεμαΐδας
 Πτολεμαΐδα: Με μεγάλη επιτυχία ολοκληρώθηκε το πρώτο βήμα στον πολιτισμό!
 Πτολεμαΐδα: 2ος Ετήσιος κύκλος φιλαναγνωσίας
 eordaialive.com: Πτολεμαΐδα:Συλλαλητήριο υπέρ της Μακεδονίας- Χόρεψαν »ΣΕΡΡΑ» τραγούδησαν το »Μακεδονία ξακουστή»(βίντεο-φωτό)
 419 προσλήψεις σε 22 Δήμους ενέκρινε το ΥΠΕΣ – Οι θέσεις στο...
 Σε ΦΕΚ η απόφαση για 4.500 προσλήψεις εκπαιδευτικών
 ΑΣΕΠ: Στο Εθνικό Τυπογραφείο ξανά η προκήρυξη για 1.116 μόνιμους στην Υγεία
 ΟΑΕΔ -Κοινωφελής: Ξεκινά η υποβολή αιτήσεων για 8.933 θέσεις πλήρους απασχόλησης
 Κοινωφελής εργασία 2019 ΟΑΕΔ – Πότε ξεκινούν οι αιτήσεις
 Προσλήψεις 2 ατόμων στο δήμο Φλώρινας
 ΟΑΕΔ: Τα 16 προγράμματα για 67.000 θέσεις εργασίας που θα ανοίξουν τις...
 Αγγελία : Πτολεμαΐδα: Πωλείται Επιχείρηση (περίπτερο)
 Αγγελία: Ενοικιάζεται γκαράζ στην Πτολεμαΐδα
 Αγγελία : Ενοικιάζεται κατάστημα στην Πτολεμαΐδα
 Aγγελία: Πωλείται μοτοσυκλέτα Suzuki GSXR 600
 Αρχική » ΘΕΣΕΙΣ ΕΡΓΑΣΙΑΣ
 Ξεκινάει την Παρασκευή 08/03/2019 και ώρα 12η μεσημβρινή η υποβολή των ηλεκτρονικών αιτήσεων – – η οποία θα διαρκέσει μέχρι και τη Δευτέρα 18/03/2019 και ώρα 12η μεσημβρινή, από τους ενδιαφερόμενους, εγγεγραμμένους στο μητρώο του Οργανισμού Απασχόλησης Εργατικού Δυναμικού ανέργους, ηλικίας άνω των 18 ετών, για 8.933 θέσεις πλήρους απασχόλησης και για χρονικό διάστημα οκτώ μηνών, στο πλαίσιο της δράσης «Προώθηση της απασχόλησης μέσω προγραμμάτων κοινωφελούς χαρακτήρα συμπεριλαμβανομένης και της κατάρτισης, σε πενήντα έξι (56) Δήμους και τριάντα επτά (37) Υπηρεσίες του


text:
Υπουργείου Περιβάλλοντος και Ενέργειας/φορείς διαχείρισης προστατευόμενων περιοχών» (ΔΗΜΟΣΙΑ ΠΡΟΣΚΛΗΣΗ ). To πρόγραμμα συγχρηματοδοτείται από το ΕΚΤ και το εθνικό σκέλος από τον προϋπολογισμό του ΟΑΕΔ.
 Σύμφωνα με την επίσημη ανακοίνωση του ΟΑΕΔ:
 Αντικείμενο της δράσης είναι η προώθηση στην απασχόληση 8.933 ανέργων εγγεγραμμένων στα Μητρώα του ΟΑΕΔ (εφεξής Ωφελούμενοι/ες) μέσω της τοποθέτησής τους για συνολικό χρονικό διάστημα οκτώ μηνών σύμφωνα με το ν. 4152/2013 όπως ισχύει, σε 56 δήμους και 37 υπηρεσίες του Υπουργείου Περιβάλλοντος και Ενέργειας/φορείς διαχείρισης προστατευόμενων περιοχών (εφεξής Επιβλέποντες Φορείς), καθώς και η συμβουλευτική και η συμμετοχή στην κατάρτιση για την περαιτέρω ενδυνάμωση και αναβάθμιση των προσόντων και των δεξιοτήτων των ανέργων σε συνδυασμό με την απασχόλησή τους, προς την επίτευξη του στόχου της ένταξης/ επανένταξής τους στην αγορά εργασίας.
 Δικαίωμα υποβολής ηλεκτρονικών αιτήσεων συμμετοχής στη διαδικασία κατάρτισης του Πίνακα Κατάταξης Ανέργων για την προώθηση της απασχόλησης μέσω προγραμμάτων κοινωφελούς χαρακτήρα έχουν μόνο οι εγγεγραμμένοι άνεργοι στα μητρώα ανέργων του ΟΑΕΔ και ανήκουν σε μία τουλάχιστοναπό τις παρακάτω κατηγορίες:
 άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων του ΟΑΕΔ, για την κάλυψη θέσεων με βάση τα τυπικά τους προσόντα
 Εντοπιότητα, βάσει της έδρας της μόνιμης κατοικίας του ωφελούμενου
 Ωφελούμενοι που δεν είχαν τοποθετηθεί σε ολοκληρωμένες ή υπό υλοποίηση εθνικές και συγχρηματοδοτούμενες δράσεις «ΠΡΟΩΘΗΣΗΣ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ» της προγραμματικής περιόδου ΕΣΠΑ 2014-2020: Νο 2/2015, 4/2015, 5/2015, 3/2016, 4/2016, 6/2016, 7/2016, 10/2016, 1/2017, 8/2017, 9/2017, 16/2017, 4/2018, 8/2018 και 10/2018.
 Οι πληροφορίες για τα λοιπά κριτήρια επιλογής και κατάταξης των ωφελουμένων προέρχονται από το Ολοκληρωμένο Πληροφοριακό Σύστημα (ΟΠΣ) του ΟΑΕΔ και αντλούνται αυτεπάγγελτα από την Ανεξάρτητη Αρχή Δημοσίων Εσόδων (ΑΑΔΕ) και την Ηλεκτρονική Διακυβέρνηση Κοινωνικής Ασφάλισης (ΗΔΙΚΑ Α.Ε.).
 eordaialive.com: Πτολεμαΐδα :Μπηκε με τις «μπάντες «στη στροφή !(φωτό)
 Lazaros 19 Μαρτίου 2019 19 Μαρτίου 2019
 Εορδαία: Παρουσίαση συνδυασμού της Αθηνάς Τερζοπούλου
 Lazaros 12 Μαρτίου 2019
 Ντανιέλα: Η νεότερη Ελληνίδα οδηγός νταλίκας είναι μόλις 24 ετών
 Πτολεμαΐδα :Συλλαλητήριο υπέρ της Μακεδονίας , και κατά της συμφωνίας...
 Πως θα λειτουργήσουν, αύριο Τετάρτη, τα σχολεία του Δήμου Εορδαίας
 Lazaros 20 Μαρτίου 2019
 20 Μαρτίου 2019 3
 20 Μαρτίου 2019 7
 20 Μαρτίου 2019 5
 512 προσλήψεις στην Πυροσβεστική Ακαδημία – Θέσεις Εργασίας και στη Σχολή Πυροσβεστών...
 20 Μαρτίου 2019 174
 419 προσλήψεις σε 22 Δήμους ενέκρινε το ΥΠΕΣ – Οι θέσεις στο...
 Lazaros 13 Μαρτίου 2019
 13 Μαρτίου 2019 410
 12 Μαρτίου 2019 69
 20 Μαρτίου 2019 1
 20 Μαρτίου 2019 2
 eordaialive.com:Πτολεμαΐδα: Μαθητές πρωτοστάτες σε εκδήλωση για τον Άνθρωπο και τη Δωρεά Ζωής!...
 Lazaros 19 Μαρτίου 2019
 19 Μαρτίου 2019 52
 " Με νεανική ματιά " 2018 2019 KOZANH ΑΜΥΝΤΑΙΟ ΒΟΙΟ ΓΡΕΒΕΝΑ ΔΕΣΚΑΤΗ ΔΥΤΙΚΗ ΜΑΚΕΔΟΝΙΑ ΕΛΛΑΔΑ ΕΟΡΔΑΙΑ ΚΑΣΤΟΡΙΑ ΚΟΖΑΝΗ ΜΑΚΕΔΟΝΙΑ ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ ΠΤΟΛΕΜΑΪΔΑ ΦΛΩΡΙΝΑ Χάρης Κατάνα


text:
Πρόγραμμα Κοινωφελούς Χαρακτήρα σε όλους τους Δήμους της χώρας για 24.251 θέσεις πλήρους απασχόλησης - kea.gr - Δήμος Κέας
 Αρχική επικαιρότητα τα νέα του δήμου Πρόγραμμα Κοινωφελούς Χαρακτήρα σε όλους τους Δήμους της χώρας για 24.251 θέσεις πλήρους απασχόλησης
 Πρόγραμμα Κοινωφελούς Χαρακτήρα σε όλους τους Δήμους της χώρας για 24.251 θέσεις πλήρους απασχόλησης
 Εκδόθηκε η προκήρυξη του ΟΑΕΔ για την νέα κοινωφελή εργασία σε 274 δήμους της χώρας και 24.251 προσλήψεις με οκτάμηνα. Δεκαπέντε (15) από τις θέσεις αυτές αφορούν το Δήμο Κέας. Οι αιτήσεις άνοιξαν στις 10:00 το πρωί στις 24 Ιανουαρίου και η ηλεκτρονική αίτηση θα παραμείνει ανοικτή μέχρι τη Δευτέρα 6 Φεβρουαρίου 2017 και ώρα 12η μεσημβρινή μετά από την παράταση.
 Οι αιτήσεις πλέον γίνονται μόνο ηλεκτρονικά από εδώ.
 1. εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ 2. εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών, στις οποίες δεν εργάζεται κανείς 3. εγγεγραμμένοι μακροχρόνια άνεργοι στα μητρώα ανέργων του ΟΑΕΔ 4. άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων πτυχιούχων του ΟΑΕΔ, για την κάλυψη θέσεων με βάση τα τυπικά προσόντα τους 5. εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών 6. εγγεγραμμένοι στα μητρώα ανέργων ΑμεΑ του ΟΑΕΔ 7. εγγεγραμμένοι άνεργοι στα μητρώα ανέργων του ΟΑΕΔ, δικαιούχοι του «Κοινωνικού Εισοδήματος Αλληλεγγύης» (ΚΕΑ), πρώην «Ελαχίστου Εγγυημένου Εισοδήματος».
 Για να δείτε αναλυτικά τις θέσεις, την προκήρυξη, τις προϋποθέσεις για την υποβολή αίτησης επισκεφθείτε τη σελίδα του ΟΑΕΔ κάνοντας κλικ εδώ.


text:
ΠΡΟΓΡΑΜΜΑ ΟΑΕΔ - ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ ΓΙΑ ΤΗΝ ΑΠΑΣΧΟΛΗΣΗ 15.000 ΑΝΕΡΓΩΝ ΗΛΙΚΙΑΣ 30-49 ΕΤΩΝ | EP CONSULTING (Πετροπούλου Εβίτα & Συνεργάτες) | Λογιστές - Σύμβουλοι Επιχειρήσεων | Λογιστές Πάτρα | ΕΣΠΑ ΠΑΤΡΑ | ΑΝΑΠΤΥΞΙΑΚΟΣ ΠΑΤΡΑ | ΛΟΓΙΣΤΙΚΗ - ΦΟΡΟΛΟΓΙΑ - ΠΡΟΓΡΑΜΜΑΤΑ ΕΣΠΑ | ΛΟΓΙΣΤΕΣ ΠΑΤΡΑ | ΛΟΓΙΣΤΗΣ ΠΑΤΡΑ | ΕΠΕΝΔΥΤΙΚΑ ΠΡΟΓΡΑΜΜΑΤΑ ΕΣΠΑ | ΠΑΤΡΑ | ΑΘΗΝΑ
 Home•NEA•Επενδυτικά Προγράμματα•Προγράμματα ΟΑΕΔ•ΠΡΟΓΡΑΜΜΑ ΟΑΕΔ – ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ ΓΙΑ ΤΗΝ ΑΠΑΣΧΟΛΗΣΗ 15.000 ΑΝΕΡΓΩΝ ΗΛΙΚΙΑΣ 30-49 ΕΤΩΝ
 ΠΡΟΓΡΑΜΜΑ ΟΑΕΔ – ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ ΓΙΑ ΤΗΝ ΑΠΑΣΧΟΛΗΣΗ 15.000 ΑΝΕΡΓΩΝ ΗΛΙΚΙΑΣ 30-49 ΕΤΩΝ
 ΠΡΟΓΡΑΜΜΑ ΟΑΕΔ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ
 ΓΙΑ ΤΗΝ ΑΠΑΣΧΟΛΗΣΗ 15.000 ΑΝΕΡΓΩΝ ΗΛΙΚΙΑΣ 30-49 ΕΤΩΝ
 (Κ.Υ.Α. αριθμ. 37348/619/16-11-2017)
 ΔΙΚΑΙΟΥΧΟΙ ΕΡΓΟΔΟΤΕΣ
 Δικαιούχοι είναι όλες οι ιδιωτικές επιχειρήσεις, συνεταιρισμοί, ΚΟΙΝ.Σ.ΕΠ., Κοι.Σ.Π.Ε. και γενικά εργοδότες του ιδιωτικού τομέα που ασκούν τακτικά οικονομική δραστηριότητα σε όλη τη χώρα και δεν έχουν προβεί σε μείωση του προσωπικού τους, τόσο κατά τη διάρκεια του τριμήνου πριν την ημερομηνία υποβολής της αίτησης χρηματοδότησης (ημερολογιακά) όσο και στο διάστημα από την ημερομηνία υποβολής της αίτησης μέχρι την ημερομηνία ένταξης της επιχείρησης στο πρόγραμμα.
 Ως μείωση προσωπικού κατά το τρίμηνο που προηγείται της ημερομηνίας υποβολής της αίτησης χρηματοδότησης, θεωρείται:
 η αλλαγή του καθεστώτος απασχόλησης από πλήρη σε μερική ή σε εκ περιτροπής απασχόληση
 2.Τα υποκαταστήματα ή τα γραφεία που έχουν την έδρα τους σε χώρα που δεν είναι μέλος της Ευρωπαϊκής Ένωσης.
 3.Εξωχώριες εταιρείες όπως και επιχειρήσεις που στην εταιρική τους σύνθεση συμμετέχουν εξωχώριες εταιρείες.
 4.Σύλλογοι και σωματεία που δεν ασκούν τακτικά οικονομική δραστηριότητα.
 5.Τα ΚΤΕΛ, ΚΤΕΛ ΑΕ και οι ιδιοκτήτες ή και οι συνιδιοκτήτες ενταγμένων σε αυτά.
 6.Επιχειρήσεις εις βάρος των οποίων εκκρεμεί ανάκτηση προηγούμενων κρατικών ενισχύσεων.
 7.Οι επιχειρήσεις που δημιουργηθήκαν μετά από μεταβίβαση ή αλλαγή νομικής μορφής ή διάλυση ή/και επαναλειτουργία ή δημιουργία νέας επιχείρησης ή εκμίσθωση από τους ίδιους εταίρους στον ίδιο ή σε άλλο χώρο με το αυτό ή άλλο αντικείμενο δραστηριότητας. Σε αυτές τις περιπτώσεις οι επιχειρήσεις εντάσσονται για τον επιπλέον αριθμό θέσεων που είχε η προηγούμενη επιχείρηση.
 8.Οι επιχειρήσεις που η έδρα είναι η οικία του εργοδότη, εκτός των επιχειρήσεων που λόγω της φύσης της δραστηριότητάς τους απασχολούν το προσωπικό εκτός του χώρου της έδρας τους (π.χ. υπηρεσίες εκμετάλλευσης φορτηγών, υπηρεσίες εκμετάλλευσης ταξί, υδραυλικοί, ηλεκτρολόγοι κλπ).
 9.Οι κάτωθι:
 -Οι επιχειρήσεις που δραστηριοποιούνται σε τομείς, στους οποίους δεν εφαρμόζεται ο Καν. 1407/2013 (παρ. 1 του άρθρου 1).
 -Οι επιχειρήσεις που δραστηριοποιούνται στον τομέα της αλιείας (στην πρωτογενή αλιεία και στην υδατοκαλλιέργεια)
 -Οι επιχειρήσεις που δραστηριοποιούνται στην πρωτογενή παραγωγή γεωργικών προϊόντων
 -Οι επιχειρήσεις προώθησης προϊόντων και παροχής υπηρεσιών μέσω τηλεφώνου (telemarketing)
 -Οι εποχικές επιχειρήσεις για την πρόσληψη επιχορηγουμένων ως εποχικό προσωπικό τους
 -Οι συστεγαζόμενες επιχειρήσεις ή οι επιχειρήσεις οι οποίες στον χώρο που θα απασχολήσουν το επιχορηγούμενο άτομο (έδρα ή υποκατάστημα) συστεγάζονται με άλλη επιχείρηση.
 ΔΙΚΑΙΟΥΧΟΙ ΑΝΕΡΓΟΙ
 α) Εγγεγραμμένοι στο μητρώο ανέργων του ΟΑΕΔ για χρονικό διάστημα τουλάχιστον 3 μηνών, πριν από την υπόδειξή τους από τα αρμόδια ΚΠΑ2.
 β) Εγγεγραμμένοι στο μητρώο ανέργων του ΟΑΕΔ για χρονικό διάστημα τουλάχιστον 12 μηνών, μέχρι την υπόδειξή τους από τα αρμόδια ΚΠΑ2.
 γ) Εγγεγραμμένοι άνεργοι δικαιούχοι του Κοινωνικού Εισοδήματος Αλληλεγγύης (ΚΕΑ), χωρίς τα κατώτατα χρονικά όρια ανεργίας


text:
των δύο προηγούμενων περιπτώσεων.
 δ) Άνεργοι ηλικίας 30 έως 49 ετών εγγεγραμμένοι στο μητρώο ανέργων του ΟΑΕΔ για χρονικό διάστημα τουλάχιστον 1 ημέρας πριν από την υπόδειξή τους από τα αρμόδια ΚΠΑ2, ωφελούμενοι του Προγράμματος «Κατάρτιση και Πιστοποίηση Ανέργων 29-64 ετών σε κλάδους αιχμής», που έχουν ολοκληρώσει επιτυχώς τόσο τη θεωρητική κατάρτιση όσο και την πρακτική άσκηση.
 Η συνολική διάρκεια της επιχορήγησης, ορίζεται σε 12 μήνες. Μετά τη λήξη της επιχορήγησης, οι επιχειρήσεις οι οποίες θα προσλάβουν μη μακροχρόνια ανέργους, δεσμεύονται να διατηρήσουν το προσωπικό (προϋπάρχον και επιχορηγούμενο) για 3 ακόμα μήνες, χωρίς επιχορήγηση.
 Για τις επιχειρήσεις που θα απασχολήσουν μακροχρόνια ανέργους και εγγεγραμμένους ανέργους δικαιούχους του ΚΕΑ, δεν υπάρχει δέσμευση διατήρησης του προσωπικού τους.
 Οι επιχειρήσεις επιχορηγούνται για κάθε άτομο που υπάγεται στο πρόγραμμα, από την ημερομηνία πρόσληψης του και για χρονικό διάστημα 12 μηνών.
 Στα 15€, για την πρόσληψη εγγεγραμμένων ανέργων που διαθέτουν κάρτα ανεργίας σε ισχύ για χρονικό διάστημα τουλάχιστον 3 μηνών πριν από την υπόδειξη τους από τα αρμόδια ΚΠΑ2 και όχι πέραν των 25 ημερών το μήνα.
 Στα 18€, για την πρόσληψη μακροχρονίων ανέργων που διαθέτουν κάρτα ανεργίας σε ισχύ για χρονικό διάστημα τουλάχιστον 12 μηνών πριν από την υπόδειξη τους από τα αρμόδια ΚΠΑ2, και όχι πέραν των 25 ημερών το μήνα.
 Στα 22€ για την πρόσληψη εγγεγραμμένων ανέργων δικαιούχων του Κοινωνικού Εισοδήματος Αλληλεγγύης (ΚΕΑ), χωρίς τα κατώτατα χρονικά όρια ανεργίας των δύο προηγούμενων περιπτώσεων και όχι πέραν των 25 ημερών το μήνα.
 Στα 15€ για την πρόσληψη των εγγεγραμμένων ανέργων της περίπτωσης δ της παραγράφου 2 και όχι πέραν των 25 ημερών το μήνα.
 Μετά την δημοσίευση της Κ.Υ.Α. 37348/619/16-11-2017, οι επιχειρήσεις που διαθέτουν κωδικούς πρόσβασης στο πληροφοριακό σύστημα του ΟΑΕΔ και επιθυμούν να ενταχθούν στο πρόγραμμα μπορούν να υποβάλλουν ηλεκτρονικά την αίτηση τους, στην ιστοσελίδα www.oaed.gr
 evita2019-07-08T14:53:01+00:00


text:
ΟΑΕΔ Προγράμματα: Αιτήσεις για αυτοαπασχολούμενους - newsellada.gr
 16/07/2019 | 21:2716/07/2019 | 18:19
 ΟΑΕΔ Προγράμματα: Πρόγραμμα προώθησης 10.000 ανέργων, ηλικίας 18-66 ετών
 Tags:OAED.GRWWW.OAED.GRΘΕΣΕΙΣ ΕΡΓΑΣΙΑΣΘΕΣΕΙΣ ΕΡΓΑΣΙΑΣ 2019ΟΑΕΔΟΑΕΔ 2019ΟΑΕΔ ΠΡΟΓΡΑΜΜΑΤΑΟΑΕΔ ΠΡΟΓΡΑΜΜΑΤΑ 2019
 Μαρλέν Αγγελίδου: Τι κάνει σήμερα το πρώην μέλος των Hi 5 (ΦΩΤΟ)
 Οριστικά τέλος επιδόματα και δώρα στο δημόσιο
 ΟΑΕΔ Προγράμματα: Αιτήσεις για θέσεις σε ανέργους-αυτοαπασχολούμενους
 ΟΑΕΔ 2019: Οι 5 ενισχύσεις για τη λήξη για επίδομα ανεργίας


text:
ΕΝΑ BLOG ΓΙΑ ΤΟΝ ΟΑΕΔ: Μαρτίου 2018
 Την Πέμπτη 29/3/2018 διεξήχθησαν εκλογές στην Ένωση Υπαλλήλων ΟΑΕΔ Ανατολικής Μακεδονίας και Θράκης.
 1)Ανεξάρτητη Ενωτική Κίνηση Εργαζομένων : 128 έδρες 5
 2)ΔΑΚΕ: 41 έδρες 2
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 1:31 μ.μ. Δεν υπάρχουν σχόλια:
 Ευχές από ΕΠΑΣ ΧΑΝΙΩΝ
 Τo Ινστιτούτο Εργασίας της ΓΣΕΕ, ενημερώνει σχετικά με το «νέο τρόπο υπολογισμού σύνταξης γήρατος και αναπηρίας σύμφωνα με τον Ν.4387/2016».
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 10:43 μ.μ. 3 σχόλια:
 ΟΑΕΔ Πρότυπη Βιοτεχνική Μονάδα Λακκιάς, Δελτίο Τύπου
 Λακκιά, 29-03-2018
 Ολοκληρώθηκαν και παραδόθηκαν προς χρήση 24 συνολικά τουαλέτες προσωπικού και μαθητών στην ΠΒΜ ΟΑΕΔ Λακκιάς. Επίσης, στα πλαίσια της ίδιας εργολαβίας κατασκευάστηκαν μια τουαλέτα ΑμεΑ και χώρος για τρία λουτρά για χρήση από τους μαθητές μας. Η ολοκλήρωση του έργου αυτού συνεισφέρει στην αναβάθμιση του χώρου του σχολείου, διασφαλίζοντας τους βασικούς κανόνες υγιεινής.
 με τα χαμένα λόγια και τα χρόνια.
 Εορτασμός 25ης Μαρτίου στη Διοίκηση του ΟΑΕΔ
 Θεατρική παράσταση στη "Θρυαλλίδα " Ηρακλειδών 11-13, Θησείο από την Θεατρική ομάδα της Θρυαλλίδας με το έργο του Γιώργου Διαλεγμένου " Μάνα ....... μητέρα .......μαμά...."
 Αναρτήθηκε από Γιώργος Μπαζιάνας στις 11:14 π.μ. 2 σχόλια:
 Με χιόνια στο καμπαναριό εορτάζει η Φλώρινα την 25η Μαρτίου. Η Φωτογραφία είναι χθεσινοβραδινή και μας την έστειλε ο συνάδελφος Γιάννης Ραγκούσης.
 ΙΝΕ ΓΣΕΕ Η κυριαρχία των επιχειρησιακών συμβάσεων, καθηλώνει τους μισθούς του ιδιωτικού τομέα
 Ειδικότερα, υπογράφηκαν 244 επιχειρησιακές έναντι μόλις 15 κλαδικών ή ομοιοεπαγγελματικών συμβάσεων.
 Αναρτήθηκε από Γιώργος Μπαζιάνας στις 7:41 π.μ. Δεν υπάρχουν σχόλια:
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 2:02 μ.μ. Δεν υπάρχουν σχόλια:
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 1:20 μ.μ. Δεν υπάρχουν σχόλια:
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 12:03 μ.μ. Δεν υπάρχουν σχόλια:
 Στη 2η ΕΠΑΣ ΟΑΕΔ Θεσσαλονίκης αποφάσισαν
 Η σχολική κοινότητα της 2ης ΕΠΑ.Σ. Μαθητείας Θεσσαλονίκης ΟΑΕΔ εφαρμόζει τον αντικαπνιστικό νόμο του Υπ. Υγείας με συνεχή ενημέρωση και δημιουργικά γραφικά από τους γραφίστες μας***
 Ευχαριστούμε όλους όσους σέβονται και εφαρμόζουν τη νομοθεσία!!!


text:
Ο έλεγχος της συνταγματικότητας των νόμων στην Ελλάδα, ενόψει της διάκρισης σε συστήματα ισχυρού και ασθενούς τύπου – constitutionalism.gr
 Λέξεις-Κλειδιά: έλεγχος συνταγματικότητας των νόμων • Συστήματα ελέγχου συνταγματικότητας • Διάχυτος έλεγχος • Mark Tushnet • Πολιτικός συνταγματισμός • Λαϊκός συνταγματισμός • Συγκειμενισμός (contextualism)
 Ο καθηγητής MarkTushnetείναι ένας από τους σπουδαιότερους συνταγματολόγους της εποχής μας. Διάσημος στη χώρα του, τις ΗΠΑ, κάτοχος έδρας στη Νομική Σχολή του Χάρβαρντ –παρότι οι απόψεις του θα μπορούσαν να χαρακτηριστούν ακόμη και αιρετικές και, πάντως, μειοψηφικές. Αναγνωρισμένος διεθνώς, με πλούσιο έργο στο συγκριτικό συνταγματικό δίκαιο[1] και με σημαντικές διεθνείς συνεργασίες[2] –παρότι οι πρωτότυπες προσεγγίσεις του παραμένουν μάλλον ακατάτακτες μεταξύ των επιστημονικών ρευμάτων και τάσεων. Συνδέθηκε με το κίνημα των κριτικών νομικών σπουδών[3] (criticallegalstudies), το οποίο γνώρισε κάποια άνθηση ιδίως στον αγγλοσαξονικό χώρο κατά τη δεκαετία του 1980, χωρίς όμως ανάλογη συνέχεια[4]. Από την κριτική ανάλυση του δικαίου ο Tushnetέχει κρατήσει ιδίως τη σημασία του «συγκειμένου» (context), δηλαδή του ευρύτερου πολιτικού, κοινωνικο-οικονομικού και πολιτισμικού περιβάλλοντος, για την κατανόηση του δικαίου[5]. Αυτό όμως που περισσότερο απ’ ο,τιδήποτε άλλο τον χαρακτηρίζει είναι η προέχουσα σημασία που αποδίδει στο πολιτικό συγκείμενο, δηλαδή στη λειτουργία του πολιτικού και ιδίως του κομματικού συστήματος, για την κατανόηση του συνταγματικού δικαίου.
 Στο άρθρο αυτό θα παρουσιάσω μια νέα διάκριση –αντί της παραδοσιακής μεταξύ συστημάτων συγκεντρωτικού και διάχυτου ελέγχου– που προτείνει ο Tushnet για την κατάταξη των συστημάτων ελέγχου της συνταγματικότητας των νόμων: τη διάκριση μεταξύ συστημάτων ελέγχου ισχυρού τύπου και ασθενούς τύπου[6] (παρακάτω, υπό ΙΙΙ). Με βάση τη διάκριση αυτή το ελληνικό σύστημα ελέγχου της συνταγματικότητας εμφανίζεται μικτό, δηλαδή συνδυάζει στοιχεία τόσο ελέγχου ασθενούς τύπου όσο και ισχυρού τύπου. Θα καταλήξω στο –φαινομενικά μόνο παράδοξο– συμπέρασμα ότι η, ας το πούμε έτσι, συνταγματική «ατολμία» των ελληνικών δικαστηρίων μπορεί να περιοριστεί αποτελεσματικότερα, αν ενισχύσουμε τα στοιχεία ελέγχου ασθενούς τύπου, δηλαδή τον παρεμπίπτοντα και συγκεκριμένο χαρακτήρα του ελέγχου –και όχι, όπως θέλουν οι κατά καιρούς προτάσεις για την ίδρυση συνταγματικού δικαστηρίου, τα στοιχεία ελέγχου ισχυρού τύπου (υπό ΙV). Προηγουμένως θεωρώ αναγκαίο να κάνω μια συνοπτική αναφορά στην ευρύτερη προσέγγιση του Tushnetγια το σύνταγμα και το συνταγματικό δίκαιο, προκειμένου να γίνει καλύτερα κατανοητή η πρωτότυπη διάκριση που προτείνει (υπό ΙΙ).
 ΙΙ. Συνταγματικό δίκαιο και πολιτικό σύστημα
 Ο «συγκειμενισμός» του Tushnet είναι εμφανής ήδη στην επιλογή των πεδίων της επιστημονικής ενασχόλησής του. Ο Tushnetεμφανίζεται με τρία διαφορετικά επιστημονικά πρόσωπα, που καθένα τους αποδίδει μια πτυχή της ευρύτερης θεώρησής του για το δίκαιο και το σύνταγμα. Ενδιαφέρεται καταρχάς για τη συνταγματική ιστορία και την ιστορία του συνταγματικού δικαίου[7]. Ενδιαφέρεται επίσης για το συγκριτικό συνταγματικό δίκαιο[8]. Ενδιαφέρεται, τέλος, για το συνταγματικό δίκαιο που παράγεται στο πεδίο της πολιτικής, από το νομοθέτη και την εκτελεστική εξουσία, πέραν δηλαδή του ελέγχου της συνταγματικότητας των νόμων και «έξω από τα δικαστήρια»[9]. Με τον τρόπο του, ο Tushnet μάς λέει ότι, αν θέλουμε να κατανοήσουμε πραγματικά το σύνταγμα, πρέπει να το μελετούμε στη διαχρονία του, δηλαδή συγκρίνοντάς το στο χρόνο (ιστορία), στη συγχρονία του, συγκρίνοντάς το με άλλα συνταγματικά συστήματα (συγκριτικό δίκαιο) και επίσης εντάσσοντάς το στην ευρύτερη λειτουργία του πολιτικού συστήματος.
 «Με


text:
τον τρόπο του» σημαίνει εμπράκτως, μέσα από το παράδειγμα του έργου του –ή, αλλιώς, μέσα από το έργο του ως παράδειγμα. Στα κείμενά του ο Tushnetαποφεύγει τα θεωρητικά σχήματα και προτιμά να υποστηρίζει τα επιχειρήματά του με παραδείγματα. Γενικότερα, ο Tushnetέχει αποφύγει να διατυπώσει μια «μεγάλη θεωρία» για το σύνταγμα και το συνταγματικό δίκαιο. Ως προς αυτό φαίνεται να ακολουθεί τη μεγάλη παράδοση του αμερικανικού νομικού ρεαλισμού. Ίσως αυτός να είναι ο λόγος που η επιρροή του στην Ευρώπη είναι πολύ πιο περιορισμένη απ’ ό,τι άλλων διακεκριμένων αμερικανών συνταγματολόγων[10]. Όμως προσοχή: το ότι δεν διατυπώνει μια θεωρία, δεν σημαίνει ότι δεν έχει μια θεωρία που διατρέχει όλο το έργο του και στηρίζει τα επιχειρήματά του. Κατά μιαν έννοια, η θεωρία του Tushnet είναι ότι, από μόνη της, καμία θεωρία δεν είναι επαρκής για να αντιληφθούμε το νόημα του συντάγματος. Το νόημα του συντάγματος δεν είναι κάτι δεδομένο, που η θεωρία –ή η νομολογία– καλείται απλώς να το «ανακαλύψει». Αντιθέτως, παράγεται και εξελίσσεται διαρκώς, δηλαδή «κατασκευάζεται», μέσα από την εφαρμογή του συντάγματος κατά τη λειτουργία του πολιτικού συστήματος. Κατά συνέπεια, αν θέλουμε να αντιληφθούμε το πραγματικό νόημα του συντάγματος –όχι το «αληθές» ή ιδανικό βάσει κάποιας θεωρίας–, πρέπει να εξοπλιστούμε με τα εργαλεία εκείνα που θα μάς επιτρέψουν να κατανοήσουμε με ποιον τρόπο η λειτουργία του πολιτικού συστήματος νοηματοδοτεί κάθε φορά το σύνταγμα. Ας σημειωθεί ότι, για την προσέγγιση αυτή, και τα δικαστήρια αποτελούν τμήμα του πολιτικού συστήματος[11], καθώς αλληλεπιδρούν με τα λοιπά πολιτικά υποκείμενα.
 Ο Tushnetείναι, από την άποψη αυτή, ίσως ο πιο «πολιτικός» από τους συνταγματολόγους των ΗΠΑ. Αντιλαμβάνεται το σύνταγμα ως πολιτικό δίκαιο, ένα ιδιαίτερο είδος δικαίου που μετέχει τόσο του δικαίου όσο και της πολιτικής[12]. Ξεκινάει από την απλή διαπίστωση ότι δεν είναι δυνατόν να κατανοήσει κάποιος το συνταγματικό σύστημα μιας χώρας μελετώντας μόνο το γραπτό σύνταγμά της. Παράλληλα και πέρα από το γραπτό σύνταγμα υπάρχει ένα πραγματικό σύνταγμα[13] (theefficientconstitution), που έχει να κάνει με το συγκεκριμένο τρόπο με τον οποίον εφαρμόζονται στην πράξη οι συνταγματικές διατάξεις. Όμως οι συνταγματικές διατάξεις δεν εφαρμόζονται μόνον από νομικούς, δικηγόρους και δικαστές. Εφαρμόζονται από όλα τα όργανα του πολιτεύματος, επομένως και από τη βουλή και την κυβέρνηση όπως λειτουργούν εντός ορισμένου πολιτικού και κομματικού συστήματος, δηλαδή από τις πολιτικές δυνάμεις και τους πολιτικούς που εκπροσωπούν τους πολίτες. Κατά συνέπεια, δεν υπάρχει μόνο το σύνταγμα όπως ερμηνεύεται από τα δικαστήρια –θα μπορούσαμε να πούμε, το «νομικό» σύνταγμα. Υπάρχει επίσης και το σύνταγμα όπως ερμηνεύεται εμπράκτως, με την εφαρμογή του, από τα όργανα του πολιτεύματος και τις πολιτικές δυνάμεις που βρίσκονται πίσω από αυτά –το «πολιτικό», θα λέγαμε, σύνταγμα[14].
 Ειδικά όσον αφορά τη σχέση νόμου και συντάγματος, η προσέγγιση αυτή συνδέεται με την έννοια του «λαϊκού συνταγματισμού» (popularconstitutionalism) που έχει εισαχθεί τα τελευταία χρόνια στη συνταγματική επιστήμη των ΗΠΑ, δηλαδή την αντίληψη ότι η ερμηνεία του συντάγματος δεν ανήκει μόνο στα δικαστήρια, αλλά επίσης στα πολιτικά όργανα, νομοθέτη και εκτελεστική εξουσία, και μέσω αυτών, εν τέλει, στους ίδιους τους πολίτες[15]. Ο Tushnet είναι από τους πιο ένθερμους υποστηρικτές της αντίληψης αυτής[16].
 ΙΙΙ.


text:
Έλεγχος συνταγματικότητας και πολιτικό σύστημα
 Την προσέγγισή του για τη συγκριτική μελέτη των συστημάτων ελέγχου της συνταγματικότητας των νόμων ο MarkTushnetτην επεξεργάστηκε εκτενώς σε ένα βιβλίο που εξέδωσε το 2008 με τίτλο «Αδύναμα δικαστήρια, ισχυρά δικαιώματα» και υπότιτλο «Δικαστικός έλεγχος και κοινωνικά δικαιώματα στο συγκριτικό συνταγματικό δίκαιο»[17]. Το βιβλίο αυτό χωρίζεται σε τρία μέρη. Στο πρώτο μέρος, που αποτελεί το θεωρητικό θεμέλιο για τα επόμενα δύο που ακολουθούν, oTushnetπροτείνει μια νέα διάκριση των συστημάτων δικαστικού ελέγχου της συνταγματικότητας σε συστήματα ελέγχου ισχυρού τύπου (strong-form) και ασθενούς τύπου (weak-form)[18]. Το δεύτερο μέρος αποτελεί μια κατά κύριο λόγο εμπειρική μελέτη για τους τρόπους με τους οποίους τα νομοθετικά σώματα συμβάλλουν στην ερμηνεία και εφαρμογή του συντάγματος[19]. Το τρίτο μέρος είναι μια κατά κύριο λόγο νομολογιακή μελέτη για τους τρόπους με τους οποίους τα δικαστήρια εφαρμόζουν τα κοινωνικά δικαιώματα[20].
 Στο έργο του αυτό ο Tushnet, αξιοποιώντας τα εργαλεία του συγκριτικού δικαίου, προτείνει μια πρωτότυπη διάκριση των συστημάτων δικαστικού ελέγχου της συνταγματικότητας. Δεν αμφισβητεί τις παραδοσιακές διακρίσεις που γνωρίζαμε ως τώρα –απλώς εισάγει μία νέα, βάσει ενός κριτηρίου που λειτουργεί σε διαφορετικό επίπεδο.
 1. Η παραδοσιακή διάκριση μεταξύ συγκεντρωτικού και διάχυτου ελέγχου
 Μέχρι τώρα γνωρίζαμε, και αυτό αποτελεί περίπου κοινό τόπο στη συνταγματική επιστήμη, ότι η θεμελιώδης διάκριση είναι μεταξύ συστημάτων συγκεντρωτικού και διάχυτου ελέγχου[21]. Το κριτήριο της διάκρισης τίθεται με το ερώτημα: Ποιος ελέγχει τη συνταγματικότητα των νόμων; Εκεί όπου τη συνταγματικότητα των νόμων την ελέγχει κατ’ αποκλειστικότητα ένα ειδικό δικαιοδοτικό όργανο, που συνήθως ονομάζεται συνταγματικό δικαστήριο, τότε έχουμε σύστημα συγκεντρωτικού ελέγχου –ή κελσενιανό, όπως συχνά ονομάζεται προς τιμήν του εμπνευστή του, του μεγάλου αυστριακού νομικού HansKelsen. Όταν το συνταγματικό δικαστήριο κρίνει ένα νόμο αντισυνταγματικό, έχει την εξουσία να τον ακυρώσει. Τότε λειτουργεί ως αρνητικός, δηλαδή καταργητικός, νομοθέτης. Οι αποφάσεις του είναι δεσμευτικές για όλους –όχι μόνο για τα υπόλοιπα δικαστήρια, αλλά και για όλα τα κρατικά όργανα και για κάθε πολίτη. Εκεί, αντιθέτως, όπου τη συνταγματικότητα των νόμων δεν την ελέγχει ένα ειδικό όργανο, αλλά τα κοινά δικαστήρια, δηλαδή εκεί όπου οποιοδήποτε δικαστήριο, κάθε φορά που καλείται να εφαρμόσει ορισμένο νόμο για να εκδικάσει ορισμένη υπόθεση, μπορεί να ελέγξει τη συνταγματικότητα του νόμου αυτού, τότε έχουμε σύστημα διάχυτου ελέγχου. Στο σύστημα αυτό, το δικαστήριο που θα κρίνει αντισυνταγματικό ένα νόμο δεν μπορεί να τον ακυρώσει, αλλά απλώς τον παραμερίζει, δηλαδή δεν τον εφαρμόζει στη συγκεκριμένη υπόθεση που εκδικάζει. Η απόφασή του αυτή τυπικά δεν δεσμεύει παρά τους διαδίκους –όχι τα άλλα δικαστήρια ούτε τα λοιπά κρατικά όργανα και τους πολίτες.
 Το σύστημα του συγκεντρωτικού ελέγχου έχει συνδεθεί με την Ευρώπη, επειδή από εκεί ξεκίνησε, αλλά και διότι τα περισσότερα ευρωπαϊκά κράτη διαθέτουν κάποια εκδοχή του. Το σύστημα του διάχυτου ελέγχου θεωρείται αμερικανικό, καθώς κοιτίδα του υπήρξαν οι ΗΠΑ και επίσης είχε κάποια διάδοση και στην υπόλοιπη αμερικανική ήπειρο. Στην εποχή μας το ευρωπαϊκό πρότυπο του συγκεντρωτικού ελέγχου γνωρίζει τη μεγαλύτερη διάδοση παγκοσμίως, καθώς διάφορες –και αρκετά διαφορετικές μεταξύ τους– εκδοχές του έχουν υιοθετήσει πολλές από τις νέες δημοκρατίες σε Ανατολική Ευρώπη[22], Ασία[23], Λατινική Αμερική και Αφρική. Πολύ λιγότερες είναι οι χώρες που


text:
έχουν επιλέξει κάποια εκδοχή του αμερικανικού προτύπου του διάχυτου ελέγχου –μεταξύ των οποίων και η Ελλάδα.
 Η πραγματικότητα είναι βεβαίως είναι πολύ πιο σύνθετη από την ιδεοτυπική διάκριση των δύο προτύπων. Οι εκλεπτύνσεις και ιδιαιτερότητες των συγκεκριμένων εκδοχών του ενός ή του άλλου προτύπου καθιστούν τις πραγματικές διαφορές τους λιγότερο οξείες απ’ όσο τείνουμε να θεωρούμε, με αποτέλεσμα να διαπιστώνουμε ενίοτε αναπάντεχες συγκλίσεις[24]. Δεν είναι ασύνηθες, τα ανώτατα δικαστήρια κρατών με σύστημα διάχυτου ελέγχου να αντιμετωπίζονται ως συνταγματικά δικαστήρια. Χαρακτηριστικά, η συγκριτική μελέτη του Ομοσπονδιακού Συνταγματικού Δικαστηρίου της Γερμανίας και του Ανώτατου Δικαστηρίου των ΗΠΑ, δηλαδή των δύο πιο φημισμένων εκδοχών του συστήματος συγκεντρωτικού και διάχυτου ελέγχου αντιστοίχως, χαρακτηρίζεται ενίοτε ως σύγκριση συνταγματικών δικαστηρίων[25]. Γενικότερα, η ίδια η ύπαρξη ανώτατων δικαστηρίων της κοινής δικαιοδοσίας στην κορυφή των συστημάτων διάχυτου ελέγχου φαίνεται πως παρεισάγει στοιχεία συγκέντρωσης του ελέγχου, δηλαδή κεντρομόλες τάσεις, στα συστήματα αυτά[26]. Από την άλλη, τουλάχιστον στις χώρες της Ευρώπης, το ευρωπαϊκό δίκαιο, δηλαδή το δίκαιο της Ευρωπαϊκής Ένωσης και η Ευρωπαϊκή Σύμβαση των Δικαιωμάτων του Ανθρώπου (ΕΣΔΑ), φαίνεται πως παρεισάγουν στοιχεία διάχυσης του ελέγχου και, επομένως, φυγόκεντρες τάσεις στα συγκεντρωτικά συστήματα των κρατών μελών. Κι αυτό, διότι εισάγουν ένα πρόσθετο επίπεδο δικαστικού ελέγχου του νόμου, τον έλεγχο της συμβατότητάς του με το ευρωπαϊκό δίκαιο, ο οποίος εκφεύγει της δικαιοδοσίας των συνταγματικών δικαστηρίων[27].
 Παρόλα αυτά, η διάκριση του ευρωπαϊκού από το αμερικανικό πρότυπο δικαστικού ελέγχου είναι όχι απλώς κρατούσα, αλλά και ευρύτατα αποδεκτή, λόγω των προφανών πλεονεκτημάτων της: από τη μια, προσφέρει ένα πολύ ξεκάθαρο βασικό κριτήριο διάκρισης (ένα συνταγματικό δικαστήριο ή όλα τα κοινά δικαστήρια) και, από την άλλη, αποδέχεται την ύπαρξη μικτών συστημάτων που συνδυάζουν στοιχεία συγκεντρωτικού και διάχυτου ελέγχου. Υπό την έννοια αυτή, τα περισσότερα συστήματα ελέγχου της συνταγματικότητας των νόμων μπορούν να θεωρηθούν μικτά[28]. Η διάκριση των δύο προτύπων λειτούργησε απολύτως ικανοποιητικά όσο μπορούσε να αποκλείει από το πεδίο αναφοράς της ένα τρίτο, τελείως διαφορετικό πρότυπο: αυτό της κυριαρχίας του κοινοβουλίου, με βασικό παράδειγμα τον αγγλικό συνταγματισμό. Το αγγλικό σύστημα είναι σαφές ότι δεν είναι ούτε συγκεντρωτικού ούτε διάχυτου ελέγχου, αλλά ούτε και μικτό σύστημα. Στο ερώτημα «Σε ποιο πρότυπο ελέγχου της συνταγματικότητας ανήκει το αγγλικό σύστημα;», η απάντηση ήταν, παραδοσιακά: «Σε κανένα». Σε ένα σύστημα κυριαρχίας του κοινοβουλίου ο νόμος, εξ ορισμού, δεν υπόκειται σε έλεγχο από τα δικαστήρια και, επομένως, δεν υφίσταται καν έλεγχος της συνταγματικότητας. Γνωρίζαμε βεβαίως ότι, στην πραγματικότητα, αυτό δεν είναι απολύτως ακριβές και ότι, αν μη τι άλλο, η εισαγωγή του ευρωπαϊκού δικαίου στο Ηνωμένο Βασίλειο αποτέλεσε μια σοβαρή σχετικοποίηση της κυριαρχίας του κοινοβουλίου[29]. Αυτό όμως που κυρίως άλλαξε τον τρόπο με τον οποίο βλέπουμε τα πράγματα ήταν η έκδοση, το 1998, του βρετανικού HumanRightsAct[30].
 Η εξέλιξη αυτή είχε διπλή σημασία. Πρώτον, αναγνωρίσαμε πλέον, για πρώτη φορά με τέτοια σαφήνεια, ότι μια μορφή ελέγχου της συνταγματικότητας των νόμων ασκείται και στο Ηνωμένο Βασίλειο, καθώς ο HumanRightsAct επιτρέπει στα βρετανικά δικαστήρια να ελέγχουν τη συμβατότητα των νόμων με τα δικαιώματα της ΕΣΔΑ. Δεύτερον, ο βρετανικός HumanRightsAct έστρεψε την προσοχή μας σε ανάλογες εξελίξεις που είχαν προηγηθεί, ήδη από τη δεκαετία


text:
του 1980, σε άλλες χώρες του προτύπου της κυριαρχίας του κοινοβουλίου και ειδικότερα τον Καναδά και τη Νέα Ζηλανδία –όχι τυχαία, χώρες της βρετανικής κοινοπολιτείας. Διαπιστώσαμε έτσι ότι υπήρχε μια ομάδα κρατών που για καιρό διέλαθε της προσοχής πολλών μελετητών, καθώς θεωρούσαμε, αρκετά βολικά, ότι στα κράτη αυτά δεν υφίσταται σύστημα ελέγχου της συνταγματικότητας, ενώ στην πραγματικότητα τέτοιος έλεγχος ασκούνταν, απλώς δεν μπορούσε να καταταγεί στις γνωστές μας κατηγορίες. Αυτή η, ίσως ολιγάριθμη, αλλά οπωσδήποτε ενδιαφέρουσα, οικογένεια συστημάτων έγινε γνωστή ως το «νέο πρότυπο της Κοινοπολιτείας»[31] –το οποίο, πολύ σχηματικά, χαρακτηρίζεται από την εισαγωγή κάποιας μορφής ελέγχου της συνταγματικότητας σε ένα σύστημα κυριαρχίας του κοινοβουλίου.
 2. Η διάκριση του Tushnet μεταξύ ελέγχου ισχυρού τύπου και ελέγχου ασθενούς τύπου
 Υπάρχουν, επομένως, δύο στοιχεία που σχετικοποιούν την αναλυτική αξία της διάκρισης μεταξύ των προτύπων του συγκεντρωτικού και του διάχυτου ελέγχου. Το πρώτο είναι ότι, εντός του πεδίου αναφοράς της διάκρισης, υπάρχουν πολλά συστήματα που μπορούν να χαρακτηριστούν ως μικτά, ιδίως ενόψει της ιδιαίτερης θέσης που έχουν τα ανώτατα δικαστήρια στα συστήματα αυτά και, ειδικά όσον αφορά τα ευρωπαϊκά κράτη, της διαπλοκής των εθνικών δικαίων με το ευρωπαϊκό δίκαιο. Το δεύτερο είναι ότι μένουν εκτός του πεδίου αναφοράς της διάκρισης τα συστήματα του νέου προτύπου της Κοινοπολιτείας.
 Ενόψει αυτών, ο Tushnetπροτείνει μια διαφορετική διάκριση στη βάση ενός άλλου κριτηρίου. Το ερώτημα που θέτει δεν έχει να κάνει με το υποκείμενο του ελέγχου (ποιος ελέγχει;), αλλά με την ενέργειά του: Ποιο είναι το αποτέλεσμα του ελέγχου της συνταγματικότητας των νόμων; Βεβαίως, το ερώτημα αυτό είναι γνωστό και στην παραδοσιακή διάκριση. Είδαμε ότι στα συστήματα συγκεντρωτικού ελέγχου το συνταγματικό δικαστήριο μπορεί να ακυρώσει, δηλαδή να εξαφανίσει, το νόμο που κρίνει αντισυνταγματικό, ενώ στα συστήματα διάχυτου ελέγχου τα δικαστήρια απλώς παραμερίζουν το νόμο, δηλαδή δεν τον εφαρμόζουν στη συγκεκριμένη υπόθεση που εκδικάζουν. Ωστόσο η διάκριση ακύρωση/παραμερισμός είναι κάπως φορμαλιστική και, υπό μιαν έννοια, στατική. Είναι φορμαλιστική κατά το ότι παραβλέπει την ουσιαστική δεσμευτικότητα που αναπτύσσουν οι συνταγματικές κρίσεις των ανώτατων δικαστηρίων στα συστήματα διάχυτου ελέγχου. Ιδίως εκεί όπου λειτουργεί ο θεσμός του δεσμευτικού νομολογιακού προηγούμενου (precedent), όπως στο σύστημα των ΗΠΑ, το ανώτατο δικαστήριο μπορεί κατ’ αποτέλεσμα να εξαφανίσει ένα νόμο που κρίνει αντισυνταγματικό, μολονότι τυπικά δεν τον ακυρώνει[32]. Η διάκριση είναι επίσης στατική κατά το ότι παραβλέπει τις απώτερες συνέπειες που μπορεί να έχει μια δικαστική κρίση στη νομοθετική διαδικασία και ευρύτερα στη λειτουργία του πολιτικού συστήματος. Μας δίνει στην καλύτερη περίπτωση μια στιγμιαία φωτογραφική αποτύπωση της κατάστασης όπως ισχύει μετά την έκδοση της απόφασης του δικαστηρίου, παρότι αυτή μπορεί να οδηγήσει σε μιαν αλληλουχία γεγονότων η κίνηση της οποίας μόνο κινηματογραφικά μπορεί να αποτυπωθεί. Για παράδειγμα, το ανώτατο δικαστήριο σε ένα σύστημα διάχυτου ελέγχου μπορεί τυπικά (δηλαδή νομικά) να μην καταργεί, αλλά απλώς να μην εφαρμόζει σε συγκεκριμένη υπόθεση, ορισμένο νόμο που κρίνει αντισυνταγματικό, ωστόσο η κρίση του αυτή μπορεί ουσιαστικά (δηλαδή πολιτικά) κατ’ αποτέλεσμα να «σκοτώνει» το νόμο, είτε με την έννοια ότι η κυβέρνηση θα νιώθει εφεξής υποχρεωμένη (παρότι δεν δεσμεύεται νομικά) να μην εφαρμόζει το νόμο αυτό είτε με την έννοια


text:
ότι ο νομοθέτης θα νιώθει υποχρεωμένος (παρότι επίσης δεν δεσμεύεται νομικά) να καταργήσει ή να τροποποιήσει το νόμο[33]. Αντιστρόφως, ένα συνταγματικό δικαστήριο μπορεί πράγματι να ακυρώσει, δηλαδή να εξαφανίσει τελείως, ένα νόμο που κρίνει αντισυνταγματικό. Τί γίνεται όμως εάν ο νομοθέτης αποφασίσει να επανεκδώσει τον ίδιο νόμο είτε αυτούσιο είτε λιγότερο ή περισσότερο παραλλαγμένο;
 Για κάποιον όπως ο MarkTushnet, που μελετά το συνταγματικό δίκαιο ενταγμένο στο πολιτικό σύστημα, τα ζητήματα αυτά, δηλαδή οι πολιτικές συνέπειες του δικαστικού ελέγχου της συνταγματικότητας των νόμων, είναι περίπου αυτονόητα. Τον προβληματισμό αυτόν ήρθε να εμπλουτίσει ο θεσμικός σχεδιασμός των συστημάτων του νέου προτύπου της Κοινοπολιτείας. Με τις διάφορες εκδοχές του προτύπου αυτού προστίθενται νέες δυνατότητες ως προς το αποτέλεσμα του ελέγχου[34], πέραν του διπόλου ergaomnes ακύρωση του νόμου ή μη εφαρμογή του σε συγκεκριμένη υπόθεση. Μία τέτοια δυνατότητα είναι η ερμηνευτική ανανοηματοδότηση –ή, ίσως καλύτερα, ανακατασκευή– του νόμου από το δικαστήριο, προκειμένου να γίνει συμβατός με το σύνταγμα και τα δικαιώματα[35]. Εδώ η δικαστική εξουσία παρεμβαίνει με έναν φαινομενικά ήπιο τρόπο, αφού δεν εμφανίζεται να έρχεται σε ευθεία αντιπαράθεση με το νομοθέτη, αλλά ταυτόχρονα αρκετά αποτελεσματικό, αφού τελικά μας αφήνει με ένα νόμο διαφορετικό από αυτόν που θέλησε ο νομοθέτης. Μία άλλη δυνατότητα είναι η (απλή) διακήρυξη της αντισυνταγματικότητας του νόμου από το δικαστήριο, την οποία η πολιτική εξουσία, δηλαδή στα κοινοβουλευτικά συστήματα η κυβέρνηση που έχει τη νομοθετική πρωτοβουλία και ο νομοθέτης που την υλοποιεί, μπορεί λιγότερο ή περισσότερο εύκολα να παρακάμψει, προκειμένου να διατηρήσει το νόμο σε ισχύ. Και αυτός ο τρόπος παρέμβασης είναι ήπιος, αφού νομικά δεν εμφανίζεται να δεσμεύει την πολιτική εξουσία, ωστόσο η πολιτική αποτελεσματικότητά του είναι σημαντική, αφού κανείς πολιτικός δεν θέλει να εμφανίζεται ενώπιον του εκλογικού σώματος ότι παραβιάζει το σύνταγμα.
 Η ένταξη του κριτηρίου της διάκρισης (ποιο είναι το αποτέλεσμα του ελέγχου;) στο πολιτικό πλαίσιό του οδηγεί στην αναδιατύπωσή του. Το ερώτημα τίθεται πλέον ως εξής: Ποια είναι η δεσμευτικότητα του αποτελέσματος του ελέγχου της συνταγματικότητας των νόμων για τα όργανα της πολιτικής εξουσίας, κυβέρνηση και νομοθέτη; Βάσει αυτού του κριτηρίου ο Tushnet προτείνει μια νέα διχοτόμηση των συστημάτων ελέγχου της συνταγματικότητας των νόμων. Ο έλεγχος είναι ισχυρού τύπου (strong-formreview), όταν οι συνταγματικές κρίσεις των δικαστηρίων δεσμεύουν την πολιτική εξουσία, κυβέρνηση και νομοθέτη, με αποτέλεσμα ένας νόμος που κρίθηκε αντισυνταγματικός να εξαφανίζεται, είτε διότι παύει να ισχύει μετά την τυπική κατάργησή του (annulment) από συνταγματικό δικαστήριο του συγκεντρωτικού συστήματος είτε διότι παύει να εφαρμόζεται μετά την ουσιαστική ακύρωσή του (invalidation) από δεσμευτική απόφαση ανώτατου δικαστηρίου του διάχυτου συστήματος. Αντιθέτως, ο έλεγχος είναι ασθενούς τύπου (weak-formreview), όταν η πολιτική εξουσία έχει τη δυνατότητα να αντιδράσει στη συνταγματική κρίση των δικαστηρίων, προκειμένου να διατηρήσει σε ισχύ και να συνεχίσει να εφαρμόζει νόμο που κρίθηκε αντισυνταγματικός[36].
 Η ουσιώδης διαφορά μεταξύ των δύο συστημάτων είναι ότι στο μεν έλεγχο ισχυρού τύπου το ζήτημα της συνταγματικότητας ορισμένου νόμου θεωρείται ότι επιλύεται οριστικά με την κρίση του δικαστηρίου, ενώ στον έλεγχο ασθενούς τύπου το ζήτημα παραμένει ανοικτό, θεσμοποιώντας το διάλογο μεταξύ δικαστηρίων και πολιτικών οργάνων –όπου ο νομοθέτης ή η κυβέρνηση μπορούν


text:
να αντιδράσουν στην κρίση του δικαστηρίου, κάτι που μπορεί να οδηγήσει σε νέα δικαστική κρίση κ.ο.κ. Τα συστήματα ελέγχου ασθενούς τύπου εκφράζουν, επομένως, μια διαλογική πρόσληψη του συντάγματος[37]. Και το φιλοσοφικό θεμέλιό τους πρέπει να αναζητηθεί στην ιδέα ότι λογικοί και καλόπιστοι άνθρωποι μπορεί να διαφωνούν μεταξύ τους και να προτείνουν διαφορετικές, αλλά εξίσου υποστηρίξιμες, ερμηνείες του συντάγματος και ιδίως των δικαιωμάτων που κατοχυρώνονται σ’ αυτό[38]. Δεν υπάρχει, επομένως, κάποιος ιδιαίτερος λόγος γιατί θα πρέπει εξ ορισμού να προτιμούμε τις ερμηνείες των δικαστηρίων έναντι των ερμηνειών που διαμορφώνονται από τη λειτουργία του πολιτικού συστήματος[39].
 Υπό το πρίσμα αυτό, τόσο το σύστημα της Γερμανίας με το συνταγματικό δικαστήριό της όσο και το σύστημα των ΗΠΑ με ένα πανίσχυρο ανώτατο δικαστήριο στην κορυφή της κοινής δικαιοδοσίας, βρίσκονται στην ίδια πλευρά της διάκρισης, ως διαφορετικές εκδοχές του προτύπου του ελέγχου ισχυρού τύπου. Από διαφορετικούς δρόμους, τόσο οι αποφάσεις του γερμανικού Ομοσπονδιακού Συνταγματικού Δικαστηρίου όσο και εκείνες του Ανώτατου Δικαστηρίου των ΗΠΑ φαίνεται να καταλήγουν στο ίδιο αποτέλεσμα: θεωρείται ότι επιλύουν οριστικά το ζήτημα της συνταγματικότητας και ότι δεσμεύουν νομοθέτη και εκτελεστική εξουσία να ακολουθούν τις ερμηνείες που οι αποφάσεις αυτές υιοθέτησαν. Μπορούμε επομένως να υποθέσουμε ότι στο πρότυπο του ελέγχου ισχυρού τύπου ανήκουν πιθανότατα όλα τα συστήματα συγκεντρωτικού ελέγχου της παραδοσιακής διάκρισης, καθώς και μάλλον τα περισσότερα από τα συστήματα διάχυτου ελέγχου, τουλάχιστον εκεί όπου υπάρχει ένα ισχυρό ανώτατο δικαστήριο. Στον αντίποδα, στο πρότυπο του ελέγχου ασθενούς τύπου ανήκει μάλλον περιορισμένος αριθμός συστημάτων, δηλαδή ιδίως τα συστήματα του νέου προτύπου της Κοινοπολιτείας, με πιο γνωστά εκείνα του Ηνωμένου Βασιλείου, του Καναδά και της Νέας Ζηλανδίας τα οποία εξετάζει ο Tushnet[40]. Καθόλου τυχαία, η ακαδημαϊκή συζήτηση για τη διαλογική πρόσληψη του συντάγματος σε αυτά τα συστήματα αναδείχθηκε, και ιδίως στον Καναδά[41]. Μπορούμε επίσης να υποθέσουμε –αν και ο Tushnet δεν εξετάζει κάποιο σχετικό σύστημα– ότι στο πρότυπο του ελέγχου ασθενούς τύπου πιθανότατα ανήκουν και συστήματα διάχυτου ελέγχου που δεν χαρακτηρίζονται από την παρουσία ενός ισχυρού ανώτατου δικαστηρίου.
 Βεβαίως, πρώτος απ’ όλους ο ίδιος ο Tushnet αναγνωρίζει ότι η διάκριση που προτείνει είναι αρκετά ασταθής[42]. Ανάλογα με το πώς θα εφαρμοστεί στην πράξη, ένα σύστημα ελέγχου ασθενούς τύπου μπορεί κατ’ αποτέλεσμα να καταλήξει να εξομοιωθεί είτε με σύστημα ελέγχου ισχυρού τύπου, εάν τα πολιτικά όργανα τείνουν τις περισσότερες φορές να αποδέχονται τις ερμηνείες των δικαστηρίων και να μην αξιοποιούν τις δυνατότητες αντίδρασης που το σύστημα τούς παρέχει, είτε με σύστημα κυριαρχίας του κοινοβουλίου, δηλαδή με απουσία δικαστικού ελέγχου, εάν τα πολιτικά όργανα τείνουν τις περισσότερες φορές να παραμερίζουν τις ερμηνείες των δικαστηρίων και να διατηρούν σε ισχύ νόμους που κρίθηκαν αντισυνταγματικοί. Αυτή την ιδιότυπη κινητικότητα των κατηγοριών που προτείνει ο Tushnetέχουν αναγνωρίσει και άλλοι θεωρητικοί, που υιοθετούν και εξελίσσουν, με ειδικότερες εκλεπτύνσεις και διαφοροποιήσεις, τη διάκρισή του[43].
 Ιδωμένο υπό το πρίσμα της διάκρισης αυτής, το ελληνικό σύστημα ελέγχου της συνταγματικότητας των νόμων μπορεί να αποτελέσει έναυσμα για μια περαιτέρω εκλέπτυνση της διάκρισης των προτύπων ελέγχου ισχυρού και ασθενούς τύπου.
 ΙV. Η ιδιότυπη θέση του ελληνικού συστήματος ελέγχου της συνταγματικότητας
 Στο σχήμα του Tushnet υπάρχει μια